Мулоқотлар инсонлар манфаатига хизмат қилмоқда\nС начала работы biznes-daily.uz 7 554 202\nГлавная "ISTE'MOLCHI" Мулоқотлар инсонлар манфаатига хизмат қилмоқда\nЮртимизда 2017 йил “Халқ билан мулоқот ва инсон манфаатлари йили” деб номланиши Ўзбекистон Истеъмолчилар ҳуқуқларини ҳимоя қилиш жамиятлари федерацияси олдига янада масъулиятли вазифалар қўйди. Федерациянинг чора-тадбирлар режасига асосан, тизимдаги раҳбар ходимларнинг аҳоли билан тўғридан-тўғри, очиқ мулоқот юритиши, бевосита мурожаатлар билан ишлашда фуқароларнинг ҳуқуқ ва эркинликлари ҳамда қонуний манфаатларини тўлақонли ҳимоя қилишга қаратилган, 2017 йил давомида федерация марказий аппарати ва унинг қуйи тузилмалари томонидан бажарилиши лозим бўлган устувор вазифалар белгилаб олинди.\nТашкилотимиз томонидан жорий йилнинг ўтган даврида Қорақалпоғистон Республикаси, вилоятлар ҳамда Тошкент шаҳрида ўн мингга яқин аҳоли вакиллари билан учрашув ва мулоқотлар ўтказилди. Мазкур тадбирларда одамларнинг ичига чуқур кириб бориш, уларни тинглаш, йиғилиб қолган муаммоларини ўз вақтида ҳал этишга эътибор қаратилди. Шунингдек, соҳа мутахассисларига хато ва камчиликларга бефарқ бўлмай, уларни бартараф этиш, ишга масъулият билан ёндашиш лозимлиги уқтирилди.\nТашкил этилган сайёр учрашувларда уй-жой ва коммунал соҳага оид 2819 та, савдо бўйича 1642 та, соғлиқни сақлаш борасида 664 та, транспорт бўйича 429 та, сервис хизмат кўрсатиш юзасидан 330 та ва бошқа турли соҳаларга доир 3052 та муаммо, камчилик ва таклиф билдирилди. Шундан 1360 нафар фуқаронинг мурожаати тегишлилиги бўйича кўриб чиқиш учун давлат ва хўжалик бошқаруви органларига юборилди. Эътиборлиси, ушбу мурожаатларнинг аксарияти ижобий ҳал қилинишига эришилди.\nСайёр учрашувлар давомида аҳолининг коммунал, савдо-сотиқ, маиший сервис, таълим, жамоат транспорти борасидаги муаммолари, талаб ва таклифлари, фикр-мулоҳазалари ўрганилди. Фуқароларга соҳага оид амалдаги қонунлар борасида тушунтириш, ваколат доирасида маслаҳатлар берилди. Соғлиқни сақлаш, иш ва уй-жой билан таъминлаш, банк хизматларидан фойдаланиш, кредит олиш масалалари бўйича тегишли йўл-йўриқлар кўрсатилди.\nМулоқотларда тушган мурожаатлар ҳар томонлама таҳлил қилиниб, уларнинг юзага келиш сабаблари атрофлича ўрганилди. Ушбу ҳолатларни бартараф этиш борасида зарур чора-тадбирлар белгиланди. Хусусан, Самарқанд вилоятида 2006 нафар фуқаро билан мулоқот ўтказилди. Тайлоқ, Булунғур, Самарқанд тумани ва Самарқанд шаҳридаги сайёр мулоқотларда ижтимоий ҳимояга муҳтож, кам таъминланган, боқувчисини йўқотган оилалар турмуши билан яқиндан танишилди. Уларни қизиқтираётган саволларга тегишли жавоблар берилди, ўйлантираётган муаммолари жойида ҳал этилди.\n– 3 нафар фарзандим бор. Ўзим ва турмуш ўртоғим ногирон, 15 ёшли тўнғич фарзандим васкулит касаллиги билан оғриб қолди, – дейди самарқандлик Баҳодир Дониёров федерация раҳбарияти билан бўлган учрашувда. – ИҲҲҚЖ ходимлари келиб, ҳолимиздан хабар олишди. Кўнглимиз кўтарилди. Ёрдам тариқасида хонадонимизга газ плитаси ҳамда фарзандларимга қишки кийим-кечак совға қилинганидан миннатдорман.\nФедерация вакилларининг бундай учрашувлари Қашқадарё вилоятининг Яккабоғ ва Чироқчи туманларида ҳам ўтказилди. Яккабоғ тумани, Уламжи маҳалла фуқаролар йиғинида яшовчи Саидовлар хонадонига ташриф буюрилганда, оила бошлиғи Нортожи аканинг 2-гуруҳ ногирони экани, меҳнатга лаёқатсизлиги, қарамоғида 4 нафар фарзанди борлиги маълум бўлди. Вояга етган икки қизи бугунги кунда ишсиз экани ҳамда ушбу оила кам таъминланган оилалар рўйхатида туриши аниқланди. Хонадон эгаларининг мурожаати асосида ташкилотимиз саъй-ҳаракати билан оиланинг икки қизи (туман ҳокимининг ёрдами билан) “Яккабоғ воҳа текс” масъулияти чекланган жамиятига ишга жойлаштирилди. Шунингдек, ушбу оилага кундалик эҳтиёж моллари тақдим этилди. Чироқчи туманида истиқомат қилувчи, ижтимоий ҳимояга муҳтож Гулчеҳра Самадова оиласига озиқ-овқат маҳсулотлари топширилди. Г.Самадованинг мурожаатига кўра, келгусида касаначилик орқали турмуш шароитини яхшилаши учун хонадонга тикув дастгоҳи совға қилинди.\nСурхондарё вилоятида ўтказилган учрашувлардан 900 нафарга яқин аҳоли мамнун бўлди. Ўзбекистон Истеъмолчилар ҳуқуқларини ҳимоя қилиш жамиятлари федерацияси раиси Жаҳонгир Саримсоқов ҳамда соҳанинг масъул ходимлари вилоятнинг Бойсун ва Олтинсой туманларида бўлиб, аҳолининг муаммоларини яқиндан ўргандилар. Токчи маҳалласида истиқомат қилувчи А.Ниёзовга кундалик эҳтиёж моллари, Карсаган маҳалласида яшовчи Г.Мирзаева хонадонига бир дона сигир ажратилди.\nШўрчи туманида ўтказилган мулоқот жараёнида туманнинг Дўстлик маҳалласида истиқомат қилувчи С.Қобилованинг ногиронлик аравачасига муҳтожлиги аниқланди ва унга аравача беғараз ёрдам сифатида тақдим этилди. Ангор туманида бўлиб ўтган мулоқотларда Навбаҳор маҳалласида яшовчи Насиба Қодирова оилавий шароити оғирлиги туфайли соғлиғи кундан-кунга ёмонлашиб бораётгани ҳақида мурожаат қилди. Федерациянинг саъй-ҳаракати билан Н.Қодирова Термиз шаҳридаги “Ўтан полвон” диагностика марказида МРТ текшируви кўригидан бепул ўтказилиб, ташхиси аниқланди ва унга тегишли муолажалар белгиланди.\nҚорақалпоғистон Республикаси истеъмолчилар ҳуқуқларини ҳимоя қилиш жамиятлари федерацияси раҳбарияти томонидан сайёр қабуллар ўтказиш жараёнида кам таъминланган, ижтимоий ҳимояга муҳтож оилалар ҳолидан хабар олинди. Хусусан, Беруний тумани, Амир Темур маҳалла фуқаролар йиғини, Камолиддин Беҳзод кўчасида яшовчи Г.Танатарованинг кўзини даволатиш учун Қорақалпоғистон кўз касалликлари шифохонаси ҳисоб рақамига керакли маблағ ажратилди. Шунингдек, Тўрткўл тумани, Дўстлик маҳалла фуқаролар йиғини, Ҳунармандлар кўчасида яшовчи ҳомиладор И.Қулумбетова тиббий муолажалар ва диагностик хизматлар қиммат эканлигини маълум қилгач, унга туман тиббиёт бирлашмасида барча тиббий муолажалар бепул ўтказилишига амалий ёрдам кўрсатилди.\nФедерация ва унинг қуйи тузилмалари раҳбар ходимларининг аҳоли билан учрашувлари чоғида тегишли мутасадди ташкилотлар, таълим, тиббиёт тизимлари ва коммунал соҳа вакиллари ҳам жалб этилаётгани ҳудуддаги муаммолар ечимини жойида ҳал қилиш имконини беряпти.\n– Инсон манфаатларини таъминлаш учун, аввало, одамларнинг дардини эшитиш, улар билан очиқ мулоқотда бўлиш, ташвишлари, орзу-ниятлари, ҳаётий муаммо ва эҳтиёжларини яхши билиш керак, – дейди ЎИҲҲҚЖ федерацияси раҳбари Жаҳонгир Саримсоқов. – Халқнинг оғирини енгил, мушкулини осон қилиш эса аҳолининг давлатга, эртанги кунга ишончини янада мустаҳкамлайди. Таҳлиллар шуни кўрсатяптики, фуқароларимизни коммунал соҳадаги муаммолар, солиқ, уй-жой, алимент, иш билан бандлик масаласи кўпроқ ташвишга солмоқда. Ташкилотимиз ҳамда тегишли соҳа масъуллари билан биргаликда халқимиз ҳаётида муҳим ўрин тутган бу каби муаммоларга ижобий ечим топишга эришяпмиз.\nХулоса қилиб айтганда, мамлакатимизда олиб борилаётган ислоҳотлар замирида шу халқнинг фаровон ҳаёт кечириши, Ватанимиз ободлиги ва равнақи, келажак авлоднинг нурли истиқболи ётади. Жисмоний ва юридик шахсларнинг мурожаатларини қонуний, адолатли, холис ва тўлақонли ҳал этиш эса фуқароларимизнинг орзу-умидларини рўёбга чиқаришда яқиндан кўмаклашишга хизмат қилади.\nЎзбекистон ИҲҲҚЖ федерацияси матубот ва ахборот бўлими


8 йил аввал 1718 siyrat.uz\nРасулуллоҳ соллоллоҳу алайҳи васаллам ўн икки ёшга етганларида амакилари Абу Толиб тижорат карвони билан Шомга сафар қилар экан, у Зотни ҳам ўзи билан бирга олиб кетди. Карвон Бусро номли жойга келганида, Инжилни яхши биладиган Буҳайро исмли роҳибнинг олдидан ўтиб қолишди. Шунда роҳибнинг кўзи Пайғамбаримиз соллоллоҳу алайҳи васалламга тушиши билан у кишига диққат билан қарай бошлади, озгина гапга солиб кўриб, сўнг Абу Толибга қараб: «Бу бола ким?», деди. «Ўғлим», деб жавоб берди. (Абу Толиб у Зотни яхши кўрганлигидан «ўғлим», деб чақирар эди). Шунда Буҳайро: «У сенинг ўғлинг эмас. Бу боланинг отаси тирик бўлмаслиги керак», деган эди, Абу Толиб: «Тўғри, у укамнинг ўғли», деди. Роҳиб: «Отасига нима бўлган?», деб сўради У: «Аёли Омина Муҳаммадга ҳомиладор пайтида вафот этган», деди. Роҳиб: «Тўғри айтдинг, энди бу болани ўз шаҳрига қайтар ва уни яҳудлардан эҳтиёт қил. Қасам ичиб айтаманки, агар улар бу ерда уни кўриб қолишса, албатта, унга бир ёмонлик етказишади. Бу боланинг келажагида буюк бир иш рўй беради. Уни тезроқ Маккага қайтаргин, эй Абу Толиб!» деди. Расулуллоҳ алайҳиссалоту вассалом навқирон йигитлик чоғларида қўй боқиш билан шуғуллана бошладилар. Бу ҳақда кейинчалик ўзлари шундай деганлар: «Мен Қароритда (баъзи ривоятларда қарорит қийротнинг кўплиги бўлиб, бир қийрот бир дирҳамнинг олтидан бирига тўғри келади, дейилган. Бу ерда эса қароритдан мурод макондир) Макка аҳлиниг қўйларини боқиб берар эдим». Аллоҳ таоло у Зотни ёшликнинг ҳар хил бемаъни ўйин-кулгиларидан парҳезда тутган. У Зот ўзлари ҳақларида шундай деганлар: «Мен жоҳилият давридаги ишлардан бирини икки марта қилмоқчи бўлганман. Лекин Аллоҳ таоло ҳар иккаласини қилишдан ҳам мени сақлаган. Ўшандан кейин то Аллоҳ таоло мени пайғамбарлик билан икром қилгунига қадар биронта ҳам ножўя иш қилмадим. Мазкур икки воқеа шундай бўлган: «Бир куни (кечаси) Макка тепасида мен билан қўй боқиб юрган болага айтдим: «Қўйларга қараб турганингда, Маккага кириб, йигитлар билан гурунглашиб келардим». «Хўп, борақол», деди. Шундан кейин чиқиб, Макканинг биринчи ҳовлисига етиб келганимда, куй-қўшиқ овозлари эшитилди. Одамлардан:«У ерда нима бўляпти?» деб сўрасам, «Тўй бўляпти», деб жавоб беришди. Қулоқ солиш учун ўтирган эдим, Аллоҳ таоло қулокларимни эшитмайдиган қилиб қўйди. Кейин ухлаб қолган эканман, эртасига қуёшнинг тиғи мени уйғотиб юборди. Кейин шеригимнинг ёнига қайтиб, бўлган воқеани унга айтиб бердим. Бошқа туни ҳам унга худди ўша сўзларни айтиб, Маккага кирган эдим, яна аввалги кечадаги иш содир бўлди. Шундан кейин бирорта ёмон ишни қилишни хаёлимга ҳам келтирмай қўйдим».\nБуҳайронинг Расулуллоҳ соллоллоху алайҳи васаллам ҳақидаги гапларидан шу нарса аён бўладики, яҳудий ва насронийлар Таврот ва Инжил орқали охирзамон пайғамбари ҳақида ва унинг белгилари тўғрисида бир қанча маълумотга эга бўлганлар. Бунга далолат қилувчи ривоятлар жуда кўп бўлиб, ана шулардан бири, сийрат уламоларининг ривоятига кўра, яҳудийлар Авс ва Хазраж қабилаларига: «Яқинда бир пайғамбар чиқади, биз унга эргашамиз, ўшанда биз у билан сизларни Од ва Ирам қабилаларини ўлдирганимиз каби ўлдирамиз», деб олдиндан башорат беришарди. Ана шу сўзларида туришмагани учун Аллоҳ таоло улар ҳақида шу оятни нозил қилди: «Қачонки уларга Аллоҳнинг ҳузуридан ўзларида бор нарсани (Тавротни) тасдиқ этувчи Китоб келганида (яъни ҳазрати Муҳаммад соллоллоҳу алайҳи васалламга Қуръон нозил бўлиб, у Зот Пайғамбар бўлганларида) — ҳолбуки, илгари улар кофирларга қарши (ўша Пайғамбардан) ёрдам кутардилар — бас, қачонки уларга ўзлари билган нарса келганида унга кофир бўлдилар. Кофирларга Аллоҳнинг лаънати бўлгай. (Бақара сураси, 89-оят.) Қуртубий ва яна бошқа муфассирларнинг ривоятига кўра, Аллоҳ таолонинг ушбу: «Биз китоб ато этган кимсалар (яҳудий ва насронийлар) уни (Муҳаммад Пайғамбарни) ўз фарзандларини таниган каби танийдилар (яъни ўзларининг илоҳий Китобларида у Зот ҳақида ўқиганлар). Ва албатта, улардан бир гуруҳи билганлари ҳолда ҳақиқатни яширадилар». (Бақара сураси, 146-оят) ояти нозил бўлганда Умар ибн Хаттоб розияллоҳу анҳу Абдуллоҳ ибн Саломдан (аввал аҳли китоб бўлиб, кейин Исломга кирган): «Муҳаммад соллоллоҳу алайҳи васалламни ўз фарзандингни таниган каби танийсанми?» деб сўраганида, «Ҳа, балки ундан-да яхшироқ танийман, зеро, Аллоҳ таоло самодаги аминини (Жаброил алайҳиссаломни) ердаги аминига (Муҳаммад алайҳиссалоту вассаломга пайғамбарлик) наъти-сифатлари билан юборганда таниганман. Аммо фарзандимни озроқ билишимга келсак, онаси томонидан хиёнат бўлганми, йўқми − менга қоронғу». Салмони Форсийнинг Исломга киришига ҳам Инжилдан, роҳиблардан, уламолардан Пайғамбаримизнинг сифатларини, у Зот ҳақидаги маълумотларни чуқур ўрганиши сабаб бўлган. Аҳли китоблар Пайғамбаримиз алайҳиссалоту вассалом ҳақларидаги мазкур маълумотни инкор қилишлари ва ҳозирги пайтда уларнинг қўлларида мавжуд бўлган инжилларда Пайғамбаримиз соллоллоҳу алайҳи васалламнинг зикри йўқ эканлиги юқоридаги гапларимизга тескари келмайди. Чунки ҳозирда Ер юзида Инжилнинг биронта ҳам асл нусхаси йўқ бўлиб, ҳозирги аҳли китобларнинг қўлларидаги инжилларга эса жуда кўп ўзгартиришлар киритилганлиги ҳеч кимга сир эмас. Аллоҳ таоло қуйидаги оятларда нақадар рост сўзлаган: «Уларнинг орасида Китобдан бехабар, фақат хомхаёлларнигина биладиган омилари ҳам борки, улар фақат турли гумонлар қиладилар, холос. Ўз қўллари билан китоб ёзиб, сўнгра уни озгина қийматга сотиш учун: «Бу китоб Аллоҳ ҳузуридан (келган)», дейдиган кимсаларга ҳалокат бўлгай, бас, ёзган нарсалари сабабли уларга ҳалокат бўлгай, топган фойдалари сабабли уларга ҳалокат бўлғай!»\nРасулуллоҳ соллоллоҳу алайҳи васаллам қўй боқиб ризқи рўз топишни ихтиёр этишларида уч муҳим далолат бор: Биринчиси: Фаросат ва хушёрликка далолат. Амакилари у Зотни ҳар томонлама тўлиқ таъминлашига, ўз отасидек меҳр-мурувват кўрсатишига қарамасдан, ўзларида касби ризққа имконият борлигини сезган кундан бошлаб меҳнат қилишга ва амакиларининг елкаларидан турмуш ташвишларини бироз бўлса ҳам енгиллатишга ҳаракат қилардилар. Эҳтимол, у Зот топиб келган нарса арзимаган, озгина маблағ бўлар, лекин ҳар не бўлганда ҳам, бундай тиришқоқликлари у Зоти бобаракотнинг туз ичган жойга миннатдорчилик билдирадиган, ўзида бор бўлган имкониятни яширмай сарфлайдиган олийжаноб инсон эканликларига далолат қилади. Иккинчиси: Аллоҳ таоло бу дунёда Ўзининг солиҳ бандалари учун рози бўладиган тирикчилик йўлининг баёнига далолат. Аллоҳ таолога Ўзининг Пайғамбари учун фаровон ҳаёт, мўл-кўл ризқ ато қилиши, қийинчиликсиз яшашга шароит яратиб бериши жуда осон иш эди. Лекин илоҳий ҳикмат биз умматларга инсон топган молнинг жамиятга бирон фойда келтирмай, тер тўкмай топилгани эмас, балки ўз қўлининг меҳнати билан топилгани покиза ризқ бўлишини уқтирмоқчидир. Учинчиси: ҳар қандай даъватчи агар даъватини касб билиб, унинг орқасидан тирикчилик ўтказадиган ёки одамларнинг эҳсону садақалари билан кун кўрадиган бўлса, унинг даъвати инсонлар наздида ҳеч қандай қиймат топа олмайди. Шунинг учун исломий даъват соҳиби ўз ризқини шахсий кучи билан топмоқлиги лозим ва лобуддир. Токи инсонлар тарафидан унга нисбатан миннат ёки таъна тошлари отилмасин ва уларнинг юзига аччиқ ҳақиқатларни айтишдан тўсиб қўймасин. Бу маъно ўша дамларда гарчи Расулуллоҳ алайҳиссалоту вассаломнинг хаёлларига келмаган бўлса ҳам, зеро, у Зот келажакда елкаларига юкланажак илоҳий рисолатдан бехабар эдилар, лекин Аллоҳ таоло Ўз чеварлиги билан бошқариб турган мазкур услуб ва ҳаёт тарзлари ана шундай ҳикматни ўз ичига олади. Яна бу ҳикмат шу нарсани ойдинлаштирадики, Аллоҳ таоло Расулуллоҳ соллоллоҳу алайҳи васалламнинг рисолатдан олдинги ҳаётларида рисолатдан кейин ўзининг салбий таъсирини ўтказадиган бирор иш бўлмаслигини ирода қилган. Пайғамбаримиз алайҳиссалоту вассалом ўзлари ҳақида, яъни Аллоҳ таоло у Зотни ёшлик даврларидан бошлаб ҳар қандай ёмон ишлардан сақлаганлиги ҳақида, айтган гапларидан катта аҳамиятга эга бўлган икки ҳақиқат ойдинлашади. Биринчи: Пайғамбаримиз соллоллоҳу алайҳи васалламда ҳам бошқа ёшлар каби Аллоҳ таолонинг ҳикмати тақозо қилган инсоний ва хилма-хил нафсоний майллар мавжуд эди. Яъни бошқалар каби дўстлар билан гурунглашгилари, ўйин-кулги қилгилари келар эди. Иккинчи: шунга қарамасдан, Аллоҳ азза ва жалла у Зотни бузилишнинг барча кўринишларидан ва Аллоҳ у кишини тайёрлаётган даъват талабларига тўғри келмайдган нарсалардан сақлаган. Ҳатто у кишига нафс рағбатларига бўйсунишдан тўсадиган ваҳий ёки шариат қонунлари келмай туриб ҳам, ўша ёмон нарсалар билан Ўзларининг ўрталарини тўсиб турган бир яширин қалқонни, кучни туяр эдилар. Бу манзаранинг замирида гўзал ахлоқни комил қилиш ва Шариати Исломиянинг пойдеворини мустаҳкамлаш ётади. Бўлажак Пайғамбар соллоллоҳу алайҳи васаллам ҳузурида мазкур икки ҳақиқатнинг жамланишида бизга маълум бўлган таълим, тарбия воситаларидан бошқа у Зотнинг қўлидан тутиб етаклаб кетаётган бир илоҳий иноят мавжудлигига далолат бордир.


Samsung янги «ўлмас» смартфонини сертификатлади, лекин... - Terabayt.Uz\nSamsung янги «ўлмас» смартфонини сертификатлади, лекин...\nЖанубий кореялик техногигант 2019 йилнинг бошида Galaxy Xcover Pro номли «ўлдириб бўлмас» смартфонини намойиш қилган эди. Компания энди корпуси мустаҳкам ҳимояланган Galaxy Xcover 5 смартфонини тайёрлагани ҳақида бир неча хабарлар эълон қилганмиз.\nУшбу қурилма Bluetooth SIG сертификациясидан ўтди ва шунда унинг баъзи техник хусусиятлари фош бўлди. Маълумотлар базасидаги қайдларга кўра, унинг оддий версияси SM-G525F, иккита SIM-картали версияси эса SM-G525F_DS модель рақамига эга:\nШу пайтгача турли хабарларда Galaxy XCover 5 смартфонининг бешинчи авлод уяли алоқа тармоғини ҳам қўллаб-қувватлаши айтилиб келаётганэди. Лекин ушбу қурилманинг фақат LTE-варианти Bluetooth SIG сертификати олган. Ким билади, балки шу моделнинг 5G-версияси ҳам бўлар. Бу орада хитойликлар ундан зўрини тайёрлаб улгуришган...\nШу билан бирга, ишончли инсайдер Эван Бласс (Evan Blass) етакчи смартфонсознинг Galaxy XCover 5 модели рендер суратини эълон қилди. Унда акс этган девайснинг экрани қалин ромга ҳамда олд камера учун якка датчикка эга:\nСизиб чиққан хабарларга қараганда, Samsung Galaxy XCover 5 ўлчами диагоналига 5,3 дюймлик, тасвир аниқлиги 1600х900 пикселлик (HD+ форматли) дисплей билан жиҳозланмоқда.\n«Ўлдириб бўлмас» смартфон Exynos 850 процессорига ва 4/64 ГБлик хотирага, тегишлича 16 ва 5 мегапикселлик бош ва олд камераларга эга. Унинг аккумулятори 3000 мА/соатлик ток сиғимига эга ва USB-C порти орқали 15 ваттлик технология бўйича тезкор қувват олади.\n#Samsung #Android смартфон #смартфонлар #ҳимояланган телефон #Samsung Galaxy Xcover 5


Азиза Умарова депутатлик сайловларида қатнашишга қарор...\nТаниқли эксперт Азиза Умарова Олий Мажлис Қонунчилик палатаси депутатлиги сайловида иштирок этишга қарор қилди. У бу ҳақда телеграмдаги каналида маълум қилди:\n37 ёшман. Бошқалар сингари охирги ҳафталарда қуюшқондан чиқиб кетган нарсалардан озгина ўзимни йўқотиб қўйдим ҳамда хавотирга тушдим. Бу «reform fatigue» – ислоҳотлардан чарчаш деб аталади. Бироқ, охирги марта, бир четда нолиб турмасдан ниманидир яхши тарафга ўзгартиришга, жамиятда қурилган институционал доира ҳамда конструктив ва фойдали мулоқот ўрнатишнинг маълум бир қисми бўлиш учун ҳаракат қилишга қарор қилдим.\nШу кунларда Мирзо Улуғбек туманидан ЎЗЛИДЕП партиясига (ушбу партия тадбиркорлар партияси бўлгани учун) аъзо бўлдим. Бундай қилишимдан мақсад, шу йил декабрь ойида бўлиб ўтадиган сайловларда иштирок этишга уриниб кўришдир. Агар, қарор қабул қилувчилар шунга йўл беришса, албатта.\nГермания президенти Штайнмайер нонушта пайтида самимий оҳангда ислоҳотлар кетиши тезлигини қандай баҳолаётганлигимизни сўраганида, мен унга ушбу масалага бир неча ойдан сўнг жавоб беришимизни айтдим. Агар илғор ғояли кишилар парламентга кирмоқчи бўлса, бу мамлакатдаги ўзгаришларнинг энг яхши ижобий кўрсаткичи ҳисобланади. Чунки бу — жамиятдаги турли ўзгаришлар ҳақидаги давлат форумларидан афзалроқ эканлигидан дарак беради.\nХуллас, узоқ ўйлаб, оила аъзоларим билан маслаҳатлашиб, депутатликка ўз номзодимни кўрсатишга аҳд қилдим.\nБарча гап ЎЗЛИДЕПда қолган. Қолганларнинг иши эса қўллаб-қувватлаш. Мамлакатимизни севаман. Эълон қилинаётган ислоҳотларнинг 50 фоизи амалга ошишини истайман. Бироқ, ушбу ишларнинг амалга ошиши учун президентимиз ва унинг жамоасига биргаликда ёрдам беришимизга боғлиқ.\nМенда парламентда депутат бўлишдан бошқа ҳеч қандай мақсад йўқ. Айримларингиз камтарона қобилиятимга баҳо беришингиз ҳамда қўллаб-қувватлашингизни қадрлайман. Бироқ, ўйлайманки, турли тоифадаги мансаблар хусусидаги гап-сўзлар Олий Мажлисда бўладиган сайловларда қатнашиш имкониятини мураккаблаштиради ёки унда қатнашишни йўққа чиқаради. Орқаваротдаги турли фикрлардан ҳолимиз, деб ёзади Азиза Умарова.\nҲодиса 31/01, 15:35


Йўлдан адашганларни рўйхатдан чиқариш билан иш битмайди | Ўзбекистон "Адолат" социал-демократик партияси\n18 Октябрь, 11:43 • Жамият, Муносабат, Навоий вилояти, Янгиликлар • 238 марта кўрилди • Комментариев к записи Йўлдан адашганларни рўйхатдан чиқариш билан иш битмайди нет\nЖорий йилнинг 15 октябрь куни Урганч шаҳрида бўлиб ўтган халқ депутатлари Хоразм вилояти Кенгашининг навбатдан ташқари сессиясида Президентимиз Шавкат Мирзиёев нутқ сўзлаб, барча соҳаларда олиб борилаётган ишлар таҳлили билан бир қаторда, диний эътиқод масаласида адашганларни тўғри йўлга солиш борасида ҳали ҳам камчиликлар, фойдаланилмаётган имкониятлар мавжудлигини кўрсатиб ўтди.\nЮртбошимиз таъкидлаганидек, йўлдан адашганларни фақат рўйхатдан чиқариш билан иш битмайди. Уларга амалий ёрдам бериш, муносиб иш топиб бериш, арзон кредитлар ва уй-жойлар билан таъминлаш, уларни соғлом ҳаётга қайтариш масаласида ўта нозиклик билан, илм билан, маърифат билан, аввало, шахсий намуна кўрсатиб ишлаш керак. Улар ҳам Ўзбекистон фуқароси ва айни вақтда улар ҳам Ўзбекистон фуқаросининг ҳуқуқ ва эркинликлари билан бирга, масъулият ва мажбурияти ҳам борлигини ҳеч қачон эсдан чиқармаслиги зарур.\nДарҳақиқат, юртимизда диний бағрикенглик, фуқароларнинг эътиқодига ҳурмат билан муносабатда бўлиш, бу борада зарур шароит яратиш масаласига ҳамиша устувор аҳамият қаратиб келинмоқда. Бу саъ й-ҳаракатларнинг туб негизида эса инсонларнинг манфаатларини тўлақонли таъминлаш мақсади мужассам.\nШу мақсадда, Ўзбекистон “Адолат” СДП Навоий вилоят Кенгаши томонидан ҳам партиявий лойиҳалар доирасида бир қатор ишлар амалга оширилаётир. алоҳида чора-тадбирлар дастури ишлаб чиқилиб, ҳафтанинг ҳар пайшанба куни йўлдан адашганлар билан хонадонма-хонадон кириб, улар билан мулоқот қилиб, уларнинг муаммоларини ҳал этиш бўйича амалий ёрдам берилмоқда. Мақсадимиз — юртимиз равнақи йўлида барчанинг иштироки ва ҳиссасини самарали таъминлашдан иборат.\nЙўлдан адашганларни рўйхатдан чиқариш билан иш битмайди was last modified: Октябрь 18th, 2017 by matbuot\n« «Адолат» СДП: аҳоли эътирозларига онлайн ечим Депутат аралашгач фуқаро уй-жой билан таъминланди »


ЕЧЛ, Европа лигаси ва Англия премьер лигаси ўйинлари коронавирус туфайли вақтинча тўхтатилди - Халқ сўзи\n16:46 13 Март 2020 Спорт\nГап ЕЧЛнинг 17 ва 18 март кунлари бўлиб ўтадиган 1/8 финали баҳслари, Европа лигасининг 19 мартга белгиланган ўйинлари ҳамда УЕФА ўсмирлар лигаси ҳақида кетяпти. Ўз-ўзида еврокубокларнинг 1/4 финали матчлари учун қуръа маросими ҳам кечиктирилади.\nЯна бир маълумот. Бугун Англия Премьер лигаси, Чемпионшип, Биринчи ва Иккинчи лигаси ўйинлари ҳам коронавирус тарқалиши муносабати билан вақтинча тўхтатилган. Мусобақалар 4 апрелдан қайта бошланиши кутиляпти.\nБундан олдин инфекция ёйилиши сабаб футбол бўйича Италия, Испания, Франция чемпионатлари ва бошқа спорт мусобақалари ҳам вақтинча бекор қилинганди.


қитъасининг Нигер давлатида янги қазилган қудуққа ўзбекистонлик машҳур уламо шайх Муҳаммад Содиқ Муҳаммад Юсуф ҳазратларининг номи берилди. Бу ҳақда «Islom.uz» портали хабар бермоқда. ... ҳақда «Islom.uz» портали хабар бермоқда. Ҳозирда аҳоли ушбу қудуқ сувидан фойдаланмоқда. Аҳолисининг 90 фоизи мусулмонлардан иборат ...\nота ҳаж учун йиққан пули эвазига ҳовлиси яқинидаги ташландиқ жойда қудуқ қазиб, одамларга яхшилик қилишни васият қилади. Фарзандлари ота васиятига ... Фарзандлари ота васиятига амал қилган ҳолда у кўрсатган жойда қудуқ бурғулатишади. — 37 метр чуқурликдан жуда ширин ва экологик тоза ...\nСуғориш қудуқларини қазишга 40 миллиард сўм ажратилади\nҳудудлардаги аҳоли томорқаларига сув етказиб бериш учун суғориш қудуқларини қазишга доир чора-тадбирлар тўғрисидаги Ҳукумат қарори қабул ... аҳоли томорқаларига сув етказиб бериш мақсадида суғориш қудуқларини қазиш дастури ва уни амалга ошириш учун Ўзбекистон фермер, ...


Суд Биринчи канал ходими Марина Овсянниковани жаримага тортди\nСуд Россия телеканали муҳаррири Овсянниковани 30 минг рубл жаримага тортди.\n15 Mart 23:13 Жаҳон\nБиринчи канал ЖАРИМА Овсянникова РОССИЯ СУД УКРАИНА урушга қарши қарши плакат\nОстанкино туман суди “Биринчи канал” ходими Марина Овсянниковани янгиликлар чиқиши вақтида уруш ва ташвиқотга қарши плакат билан кадрга киргани учун 30 минг рубл жаримага тортди. Бу ҳақда Медуза хабар бермоқда.\nОстанкинский туман суди “Биринчи канал” ходими Марина Овсянниковани янгиликлар чиқиши вақтида урушга қарши плакат туширилган кадрга киргани учун 30 минг рубл жаримага тортди.\nХабар қилинишича, у келишилмаган жамоат аксиясини ташкил қилишда айбдор деб топилган. Бу унинг урушга қарши ҳаракати ҳақида эмас, балки у одамларни урушга қарши норозиликка чақирган видеомурожаати ҳақида.\nРоссияда вино нархи 20 фоизга ошиши кутилмоқда.\nОвсянникова, шунингдек, Россия ҳарбийлари ҳақида “айлаб ёлғон маълумотни оммавий тарқатиш” бўйича янги жиноий модда бўйича ҳам суриштурув ўтказилмоқда.\nУрушга қарши плакат кўтарган қиз Россия Биринчи канали эфирига чиқди.\nШундай қилиб, Интернетга тарқалиб кетган видеоларда кўриш мумкинки, бошловчи Андреева Россия ва Белоруссия бош вазирлари Ғарб санкцияларини муҳокама қилишаётганида, унинг орқасида ёзувли урушга қарши плакат билан бир қиз пайдо бўлди. – «Урушни тўхтатинг. Пропагандага ишонманг, сиз ёлғон гапиряпсиз.» У муҳаррир Марина Овсянникова бўлиб чиқди.\nПолшада улар Калининграднинг қайтиши ҳақида гапира бошладилар\nАҚШ Конгресси Хитойга қарши қонун лойиҳасини кўриб чиқади


НАТО кучларининг Кувайтдан ўтиши борасида битим тузиш гуноҳи азим ва оқибати ёмон ишдир - | Hizb-Uzbekiston.info\nHome›ВАРАҚАЛАР›НАТО кучларининг Кувайтдан ўтиши борасида битим тузиш гуноҳи азим ва оқибати ёмон ишдир\nНАТО кучларининг Кувайтдан ўтиши борасида битим тузиш гуноҳи азим ва оқибати ёмон ишдир\nБир неча кун аввал Кувайт билан НАТО ўртасида НАТО кучлари ва одамларининг юртимиздан ўтиши билан боғлиқ битимни қабул қилиш тўғрисида қонун чиқди. Бу қонун миллий кенгаш тасдиқланганидан кейин чиқди. Битимнинг ўн тўққизта моддаси ва унинг изоҳий меморандуми «Анбаул Кувайтия» газетасининг 2017 йил 7 май кунги сонида чоп этилди.\nШундай қилиб, кундан-кунга юртимиздан фойдаланиш ортиб бормоқда… Ушбу исломий юртларнинг бир бўлаги АҚШ ва унинг иттифоқчиси бўлган кофир юртлар манфаатини рўёбга чиқариш ва уларнинг исломий юртлар устидаги ҳукмронлигини мустаҳкамлаш учун хизмат қилмоқда. Афтидан, Америка ва Британия билан имзоланган машъум хавфсизлик битимлари камлик қилган кўринади. Мана, ёвузлик алянси бўлган НАТО ташкилотининг кесиб ўтиши ва уни мустаҳкамлаш билан боғлиқ битим ҳам имзоланди! Қалбдаги ярага туз сепадигани шуки, бундай мусибатлар ҳеч бир мунозара, муҳосаба ёки инкорсиз, балки ҳурмат билан қабул қилинмоқда! Агар АҚШ, унга иттифоқчи давлатлар ва НАТОнинг Ислом ва мусулмонларга бўлган душманлиги бизга номаълум бўлса, бу бир мусибатдир. Аммо бу масала маълум нарса бўлса, у ҳолда, мусибат ғоят каттадир!\nБиз аҳлимизни НАТО билан бўладиган бундай машъум битимдан анча вақтдан бери огоҳлантириб келдик. Мисол учун, Америка ташқи ишлар вазири Колин Пауэллнинг Қўшма Штатлар Кувайтни НАТО ташқарисидаги асосий иттифоқчиси, деб ҳисоблайди, деган мазмундаги баёноти ортидан Ҳизб томонидан 2013 йил 21 сентябрда варақа чоп этилган эди. Варақада, жумладан, бундай деган эдик: «Агар Кувайт – Аллоҳ кўрсатмасин – Американинг асосий иттифоқчисига айланса, бу ҳукмронлик муддатсиз ҳукмронликка айланади. Бу ҳарбий ҳукмронликнинг мусулмонлар маблағидан молиялаштирилиши таҳқирловдан бошқа нарса эмас. Яъни улардан аскарлар ва қурол-яроқ, биздан эса маблағ ва қўллаб-қувватлов бўлади. Бунга ушбу ҳарбий жойлашув икки давлат манфаатларини рўёбга чиқаради деган нарсани баҳона қилишади. Бу Кувайт «звания»сини иттифоқчи даражасига кўтаришдир. Яъни АҚШнинг юртимизда мавжуд бўлиб туриши стратегик аҳамиятга молик бўлиб, бунинг муддати ва тури фақат шу кофир давлатнинг минтақадаги режасига қараб белгиланади».\nБу янги битим мабда жиҳатидан бир мункар иш. Аммо унинг тафсилотида эса, уни баттар мункардан мункар қиладиган нарсалар келган!\nУнинг тўртинчи моддасида бундай дейилган: «Кувайт давлати ҳокимиятининг вазифаси НАТОга ҳеч қандай сарф-харажат ёки машаққат ёхуд божхона тўловларини юкламаган ҳолда, зарурий чора тадбирлар кўришдан иборат. Масалан, НАТО ва унинг кучлари, одамлари, фирмалари, шу жумладан, Кувайт атрофида мавжуд бўлган самолётлари ва кемаларининг ўтиши, ўтиш вақтида лозим бўладиган моддий амалий хизматларни кўрсатиш кабилардан иборат».\nОлтинчи моддасида «Венада қабул қилинган дипломатик муносабатларга тааллуқли битимнинг 37 моддаси 2 бандига мувофиқ, НАТО кучлари, одамлари ва фирмаларига Кувайт давлати томонидан имтиёзлар, дахлсизликлар ва қулайликлар яратилади», дейилган.\nНАТО бош котиби Йенс Столтенберг бу битим «НАТОнинг минтақадаги фаолиятини янада суръатли фаолиятга айлантириш»га қаратилганини таъкидлади.\nТабиийки, бу ва бошқа битимларга дастак тайёр: терроризмга қарши кураш. Бироқ бугун бу каби ниқобу шиорлар, Америка, иттифоқчилари, ювиндихўрларининг аслида Ислом ва мусулмонларга қарши уруш олиб бораётганини яшириш учун ёлғон, адаштирув ишлатишига етарли бўлмай қолди. Шунингдек, минтақа халқларининг жунбушга келиб, мустамлакачи Ғарб нуфузига тобеликдан озод бўлиш сари интила бошлагани ҳам сир эмас. Чунки куфр билан Ислом ўртасидаги кураш кундан-кунга ортиб бормоқда. Бу курашда АҚШ, иттифоқчилари ва тобелари мусулмонлар ҳаракатини бўғизлаш учун ҳар қандай воситани қўллашяпти. Мана, бугун НАТО зарба бериш, қирғин қилиш ва вайроналар содир этишга тайёр туриш учун Кувайт орқали Ўрта Шарққа ўтмоқда.\nХўш, юртимизнинг Америка бошчилигидаги кофир давлатлар лойиҳаларини ижро этишда восита бўлиб қолишиги нега рози бўлмоқдамиз?!\nДиёримизга Америка ва бошқа кофир давлатларнинг ҳукмронлик қилиши гуноҳи азимдир. Аллоҳ Таоло\nдеган. Юртингизни мусулмонларга зарба беришда ҳарбий база ва йўлак қилиб бериш жуда катта мункар ишдир. Аллоҳ Таоло\n«Яхшилик ва тақво йўлида ҳамкорлик қилингиз, гуноҳ ва ҳаддан ошиш йўлида ҳамкорлик қилмангиз!» [Моида 2]\nдемоқда. Натони қўллаб-қувватлаш ҳам улкан мункардир. Аллоҳ Таоло бундай демоқда:\n«Эй мўминлар, Менинг душманим ва сизларнинг душманларингизни дўст тутманглар!» [Мумтаҳина 1]\nМусулмонларни ўлдириш, қўрқитиш ва қочқинга айлантиришга кофирлар билан ҳамкорлик қилиш ҳам оғир гуноҳдир. Аллоҳ Таоло бундай демоқда:\n«Ким қасддан бир мўминни ўлдирса, унинг жазоси жаҳаннам бўлиб, ўша жойда абадий қолажак, у Аллоҳнинг ғазаби ва лаънатига дучор бўлган, (Аллоҳ унга) улкан азобни тайёрлаб қўйган» [Нисо 93]\nНАТО билан қилинган айни битим ҳам, йирик давлатлар билан қилинган бундан бошқа хавфсизлик ва иттифоқчилик битимлари ҳам, барчаси улкан мункардир, уларга норозилик билдириб, қораламоқ ва бекор қилинишини талаб қилмоқ шарт. Росулуллоҳ САВ бундай деганлар:\n«Жоним қўлида бўлган Зотга қасамки, сизлар албатта маъруфга буюриб, мункардан қайтарасизлар, акс ҳолда Аллоҳ сизларнинг устингизга Ўз даргоҳидан бир жазо юборур, кейин дуо қилаверасизлар (лекин) дуоларингиз ижобат бўлмай қолади». (Имом Аҳмад ривояти). Яна бундай деганлар:\n«إِنَّ مِنْ أُمَّتِي قَوْمًا يُعْطَوْنَ مِثْلَ أُجُورِ أَوَّلِهِمْ، يُنْكِرُونَ الْمُنْكَرَ»\n«Умматим орасида шундай бир жамоа борки уларга аввалгиларнинг ажри мислича ажр берилади. Улар мункарни қайтарадилар». (Имом Аҳмад ривояти).\nКўп айтганмиз, кофирнинг исломий юртларда истаганча кезиб юраётгани унинг шижоатли эканидан эмас, балки бизнинг заифлигимиздандир ва бу заифлик сабаби рошид Халифаликнинг йўқлигидир. Рошид Халифалик мусулмонларни ла илаҳа иллаллоҳ байроғи остида бирлаштиради, қонлари тўкилишига барҳам беради, муқаддас жойларини мудофаа қилади, юртларини қўриқлайди, ҳурмат-иззатларини жойига қўяди. Абу Ҳурайра G Набий Aнинг бундай деганларини ривоят қилади:\n»إِنَّمَا الإِمَامُ جُنَّةٌ يُقَاتَلُ مِنْ وَرَائِهِ وَيُتَّقَي بِهِ«\n«Халифа қалқондир, унинг ортида туриб жанг қилинади ва у билан ҳимояланилади». (Саҳиҳи Муслим). Аллоҳ Таоло бундай деди:\n«Эй мўминлар, сизлардан илгарги аҳли китоблар орасидан динингизни ҳазил-масхара қилиб олган кимсаларни ва кофирларни дўст қилиб олманг! Агар мўмин бўлсангиз, Аллоҳдан қўрқинг!» [Моида 57]\nҲизб ут-Таҳрир 14 шаъбон 1438ҳ\nКувайт вилояти 11 май 2017м\nДемократик шодиёна Аллоҳ нозил қилмаган нарса билан ҳукм юритишни байрам қилишдир


Шом диёридаги воқеаларга муносабат » Тавҳид\nШом диёридаги воқеаларга муносабат\n2,283 марта ўқилган\nСавол: Ҳурматли шайх, Аллоҳ таоло сизга яхшилик ато этсин! Ушбу киши одамлар, хоссатан толиби илм ва уламолар Шом (диёрида) шиддат билан юз бераётган воқеалар ва у ерда қон тўкилишига қандай муносабат билдиришлари лозим, дея савол беряпти.\nЖавоб: Авваламбор Аллоҳдан, Унинг исм ва сифатлари ила Шом аҳлига, уларни, мусулмонларни ҳақ ва ҳидоят йўлига бошлаш билан ёрдам(ини) тезлаштиришини, ҳамда нусайрий, хабис, фожирдан ва унинг ҳизбидан интиқом-ўч олишини сўраймиз. Алавийлар деб аталадиган у ва унинг ҳизбидан ўч олишини (сўраймиз)…\nҲақиқатни олиб қарайдиган бўлсак алавийлик фақат французлар томонидан кириб келган. Улар даъво қилаётганидек алавийлар деб аталадиганлар қадимдан мавжуд бўлмаган. Ғулувга кетганлари: Аллоҳ Али суратида намоён бўлган, дейдилар. Бироқ улар фотимийларнинг бир қисмидир. Фотимийлар давлати Миср, икки ҳарам ва улар атрофидаги ерлар, Яман, Шом ҳамда Тунис ва Ливиядан тортиб Мисргача бўлган шимоли-шарқий Африкада бошқарув олиб борганлар.\n/ Фатволар / Долзарб фатволар / Шом диёридаги воқеаларга муносабат\nAbdulloh → 21.04.2012 йил\nman tushunmadim bular islomda paydo bo’lgan yana bir firqami\nМуслим → 02.05.2012 йил\nАлавий-Нусайрийлар деб номларган фирқа кофирлардир. Уларни кўпгина имомлар такфир қилишган, шу жумладан Шайхулислом Ибн Таймия раҳимауллоҳ. У киши ушбу хабис тоифа ҳақида айтадилар: “Ушбу ўзини Нусайрийлар деб номловчи одамлар, ўшалар ва бошқа каромий-ботиний бўлган фирқалар ўзларининг куфрларида яҳудий ва насронийлардан баттарроқдирлар! Ҳатто кўпчилик мушрикларнинг куфридан баттарроқдир! Уларнинг уммати Муҳаммадга (соллаллоҳу алайҳи ва саллам) бўлган зарари, мўғул-татарлар, европаликлар ва ҳоказолар каби мусулмонлар билан курашаётган кофирларданда баттарроқдир” (Қаранг: “Мажмуъул-фатава” 35/149).\nСириядаги алавийларга келсак, улар у минтақада Ҳофиз Асаднинг 1970 йили ҳокимиятга келганидан сўнг мустаҳкамлашиб олишди. У ҳозирги президентнинг отасидир. У кимса Сириядаги Баас кофирлар партияси бошлиғи бўлган.\nХалқ уларни кофир бошқараётганига эътироз билдирганида, шиалар алавийлар шиа мазҳабига мансуб эканини эълон қилишди. Бу билан улар мусулмонлар ҳуқуқлариша дохил бўлишларини даъво қилиб чиқишди.\nШундай қилиб Сирия ҳукуматига кофир келди. У 1982 йил норози мусулмонларни бостиришни мақсад қилиб 40000 га яқин одамни ёстиғини қуритишлик билан “ўзини кўрсатди”.\nУндан сўнг ҳукуматга отасидан ҳеч қандай фарқи бўлмаган ўғли Башар Асад келди. У ҳам Баас партияси бошлиқларидан биридир. Билмаганлар учун эслатиб ўтамизки, Баас партияси – бу араб-миллий партияси бўлиб, унинг мақсади: “бирлик, озодлик, социализмдир”. Улар учун ушбу партияда ким бўлишлигининг фарқи йўқ, мусулмонми, яҳудийми, насронийми, мушрикми, атеистми фарқи йўқ.\nБашар Асад ҳам аслида кофир. Унга кўпчилик олимлар такфир қилишган. Дарсларнинг бирида шайх Али Ҳалабийдан: “Башар Асадга такфир қилишгани ростми?” деб савол берилганида, у киши: “У такфир қилинишликка муҳтож эмас. Чунки у аслида мусулмон ҳам эмас!” деб жавоб берганлар.\nУнинг Сириядаги тарафдорлари намойишларда Сирия мусулмонларига: “Башар биз учун, сизларга Аллоҳ қанчалик бўлса, ундан ҳам олийдир” деб очиқ-ойдин айтишади.\nУнинг аскарлари Сирияда намойишларда иштирок этаётган мусулмонларни: “Башар Асаддан ўзга илоҳ йўқ” деб айтмагунларича уриб, қийноқларга солишмоқда. Улар унинг катта суратини ерга солиб, ёш йигитларни унга сажда қилишлари учун дўппослашмоқда. Энг ажабланарлиси, мана шу барча куфр, худосизлик ва фисқни ўша аскарларнинг ўзи видеога олишмоқда ва ушбу ишларида на Аллоҳдан, на одамлардан ҳаё қилмай интернетда тарқатишмоқда. Аллоҳдан ёрдам сўраймиз!\nШу нарсани таъкидлаб ўтиш лозимки, бугунги кунда ўзини алавийман деб номлаётганларнинг аксари оддий кофирлардир. Уларнинг ўзлари алавия нима эканни билишмайди ҳам, шу билан бирга уларни бу ном билан номлашликка эътироз ҳам билдирмайдилар.\nАллоҳ таолодан Сирия ҳукуматини мусулмонлар ҳукуматига алмаштиришини сўраймиз. Аллоҳ Сирияга аввалги улуғворликни қайтарсин! Чунки Сирия – Шомнинг бир қисмидир. Унда Шомнинг энг афзал шаҳри – Дамашқ жойлашган. Абу Дардо розияллоҳу анҳудан ривоят қилинади, Расулуллоҳ соллаллоҳу алайҳи ва саллам дедилар: «Қонли жанглар юз берган пайтда мусулмонлар қароргоҳи Шом шаҳарларининг энг\nяхшиларидан бири бўлган Дамашқ ёнидаги Ғута водийсида бўлади» (Аҳмад 5/179, Абу Довуд 4298, Ҳоким 4/486. Саҳиҳ ҳадис. Қаранг: “Тахриж Фазаил аш-Шам” 38).


Ота-оналарнинг 7 хил хатоси | farzand.uz\nОта-оналарнинг 7 хил хатоси\nОила\t 04/12/2017 0 Sayt admini\nҒамхўр ота-оналар фарзандининг ҳар томонлама ривожланиши учун барча шароитни яратишга ҳаракат қиладилар. Мутахассисларнинг фикрича, айнан шу жараёнда ота-оналар ўзлари билмаган ҳолда айрим хатоларга йўл қўядилар. Шундай хатоларнинг энг кўп учрайдиганлари устида тўхталиб ўтамиз.\nФарзандининг ривожланиш даражасини китоблардаги «стандартлар» билан ёки танишларининг фарзандлари билан солиштириб кўриш, агар китобда ёзилганидан ёки таниш боланинг ривожланишидан орқада қолаётган бўлса, хавотирга тушиш каби ҳолат жуда кўп учрайди. Хавотирланишга шошилманг! Боладан худди китобларда ёзилганидек ёки танишингизнинг боласи билан бир хилда ривожланишини талаб қилиб бўлмайди. Хавотирга жиддий асосингиз бўлса педиатрга мурожаат қилсангиз бўлади.\n«Ривожланиш бошланадиган вақт»ни кутиш\nБаъзи ота-оналар фарзандимиз ривожланадиган ёшга етганда тарбияни бошлаймиз, дейишади. Аслида, бола ривожланиши туғилган заҳоти бошланади. Шунга мувофиқ, тарбияни ҳам туғилган заҳоти бошлаш керак.\nМаслаҳат ва йўриқномаларга жиддий риоя қилишга ҳаракат қилиш\nБулар асосан ота-оналар учун ёзилган китобларда учрайди ёки боланинг меҳрибон бувижониси ёки бошқа бир тажрибали оналар томонидан айтилган бўлиши мумкин. Уларга кўр-кўрона эргашиб бўлмайди. Чунки фарзандингизнинг ўзига хослиги, ҳеч кимга ўхшамайдиган томонлари бу йўриқнома ва маслаҳатларга ўзгартиришлар киритишни талаб қилади.\nБола тарбиясини бошқаларга тўлиқ топшириб қўйиш\nМактабгача бўлган тарбия муассасаларининг бола ривожланишидаги ўрни катта. Лекин айнан сиз бажаришингиз керак бўлган вазифалар барибир сақланиб қолади. Масалан, болага атрофимиздаги дунё ҳақидаги билимларни фақатгина ўзингиз бера оласиз ва дунёқарашининг тўғри шаклланишини йўлга қўясиз.\nБолани янги ахборотлар билан чарчатиш\nБола ривожланишини тезлатиш мақсадида, унга янгидан-янги нарсаларни ўргатишда эҳтиёт бўлиш керак, чунки янги ахборотларнинг кўплиги бола руҳиятини чарчатиб қўйиши мумкин.\nЎйинчоқларни кўп олиб бериш\nБоласини хурсанд қилиш учун турли хил ўйинчоқлар олиб бергиси келадиган оталар ва оналарни тушуниш мумкин. Лекин бу нарсада ҳам меъёр бўлгани яхши. Чунки кўп сонли ўйинчоқлар орасида қолган бола улардан зерика бошлайди, бунинг устига фақат ўйинчоқлар билан вақт ўтказган болада атроф олам ҳақида тўғри тасаввур шаклланмайди.\nҒамхўрлик ва назоратни меъёридан ошириш\nБола хавфсизлиги ҳақида қайғуриш албатта, ота-онанинг бурчи ҳисобланади. Ғамхўрлик ва эътиборнинг ҳаддан кўплиги эса боланинг ҳаёт ҳақида билим ва тажрибалар орттиришига ҳалақит беради, бола мустақил ҳаётга тайёр бўлмаган ҳолда катта бўлади. Шунингдек, назоратнинг ортиқча бўлиши боланинг мустақил қарор қабул қилишга ўрганиши ва шахсий фикрининг шаклланиш жараёнларига халақит беради. Болангизнинг иродали ва қатъиятли шахс бўлиб вояга етишини хоҳласангиз, унга мустақиллик беринг.


Ўзбекистон етакчиси Шавкат Мирзиёевнинг таклифига биноан Қирғизистон президенти Садир Жапаров мамлакатга келди. 11.03.2021, Sputnik Ўзбекистон\nфото, ўзбекистон, қирғизистон, абдулла арипов, садир жапаров, садир жапаровнинг ўзбекистонга ташрифи\n16:06 11.03.2021 (янгиланди: 19:30 12.03.2021)\nЎзбекистон етакчиси Шавкат Мирзиёевнинг таклифига биноан Қирғизистон президенти Садир Жапаров мамлакатга келди.\nҚирғизистон президенти Садир Жапаров 11 март куни давлат ташрифи билан мамлакатга келди.\nТошкент халқаро аэропортида олий мартабали меҳмон муносиб кутиб олинди.\nСадир Жапаров Ўзбекистонга расмий ташриф билан келди\nСадир Жапаров пойтахтдаги Мустақиллик майдонига ташриф буюрди.\nҚирғизистон етакчиси Мустақиллик ва эзгулик монументи пойига гул қўйди.\nСадир Жапаров Ўзбекистон бош вазири Абдулла Арипов ҳамроҳлигида пойтахтимиздаги Мустақиллик майдонига ташриф буюрди.\nЎзбекистон етакчиси Шавкат Мирзиёевнинг таклифига биноан Қирғизистон президенти Садир Жапаров давлат ташрифи билан мамлакатга келди.


Иcроиллик врачлар саратонга қарши вакцинани яратишди. 2017 йилда бутун дунё ғалабани нишонлайди! - 8 Января 2017 - BEPUL MP3 KO'CHIRISH, VIDEO KLIP, FOTO SURATLAR, YANGI\nГлавная » 2017 » Январь » 8 » Иcроиллик врачлар саратонга қарши вакцинани яратишди. 2017 йилда бутун дунё ғалабани нишонлайди!\nМазкур вакцина айни пайтда Исроилнинг Иерусалим шаҳридаги "Хадасса” клиникасида синовдан ўтказилмоқда, деб хабар берди "Newsgood.com.ua” нашри.\nСаратон касаллигида организм "нотўғри” ишлаётганини билади, аммо иммун тизими ўзини ўсимта, безлардан қандай ҳимоя қилишни "яхши билмайди”. Бунга организмнинг шахсий ҳужайралари — саратон ҳужайраларининг нотўғри ривожланиши сабаб бўлади. Саратонга чалинган беморнинг иммун тизими нафақат касаллик туфайли, балки даволаш жараёнида ҳам кучсизланиб қолади.\nЯнги вакцинанинг вазифаси пайдо бўлган хавфга қарши иммун тизимининг курашини фаоллаштиришга қаратилган. Мазкур вакцина иммун тизимининг "бегона босқинчилар”га қарши курашини кучайтиради. Касалликка чалинмаган соғлом одамга саратоннинг олдини олиш учун вакцина қилинади, саратонга чалинган беморларни эса даволаш хусусиятига эга.\nКатегория: DUNYO YANGILIKLARI / ДУНЁ ЯНГИЛИКЛАРИ | Ko'rganlar:: 364 | Добавил: www.BePuL.NeT | Теги: #habarlar, #uznews, #новости, #newsuz, #Yangiliklar, #ahborot, #Yangilik, #news, #xabarlar | Рейтинг: 0.0/0


“Халқ сўзи” газетасининг ёзишича, Тошкент вилояти бўйича 1158 нафар маҳалла фуқаролар йиғини раиси ва уларнинг 11 мингдан зиёд маслаҳатчиларини сайлаш режалаштирилган бўлиб, ҳозиргача 697 нафар раис ва уларнинг 7 минг 100 нафарга яқин маслаҳатчиси танлаб олинган.\nБундан кўриниб турибдики, комиссия (давлат ҳокимияти вакиллари деб тушунилса, хато бўлмайди) танлаб олмаган, яъни “юқори”нинг тасдиғидан ўтмаган бирор зот раисликка “сайлана” олмайди.\nЭнг эътиборлиси, худди шу механизмни “Халқ сўзи” “тенглик, муқобиллик ва ошкоралик тамойиллари устувор” деб таърифлайди.\nЯна бир жиҳати, номзодларнинг дастурлари ҳам бор. Бу дастурларда “маҳаллада кичик бизнес ва спортни ривожлантириш, хизмат кўрсатиш ва сервис соҳасини яхшилаш, коммунал хизматлар сифатини ошириш” кабилар қамраб олинган.\nЮқоридаги ишларни бугун давлатнинг ўзи ҳам эплаб амалга ошира олмаётган бир пайтда номзодларнинг бундай “жасорати” некбинликдан кўра кўпроқ истеҳзога сабаб бўлади.\ndata-title="Маҳалла оқсоқоли – аввал танланади, кейин сайланади" data-description=""Халқ сўзи" газетасининг ёзишича, Тошкент вилояти бўйича 1158 нафар маҳалла фуқаролар йиғини раиси ва уларнинг 11 мингдан зиёд маслаҳатчиларини ..." data-image="https://eltuz.com/wp-content/uploads/2016/05/rasm1486.jpg" data-url="https://eltuz.com/press-dijest/195963/" data-services="facebook,odnoklassniki,twitter,telegram" data-counter="ig">


rus tili | «Умид» ИДУМ\nadmin 17.03.2018 Фанлар бўйича компетенция Фикр билдирилмаган\nУшбу саҳифа орқали рус тили фанидан очиқ дарс ишланмаси ва унга маҳсус тайёрланган видеороликлар билан танишиб, саҳифа сўнгида тақдимот ва тарқатма материалларни юклаб олишингиз мумкин. Файллар tasix тизимида бўлгани учун, компьютердан юклаганингиз учун трафигингиз кетмайди. Ўхшаш мавзулар: Физика фанидан 2015-2016-ўқув…\nУшбу саҳифа орқали рус тилида қариндош уруғларнинг номланиши ҳақида батафсил маълумот олишингиз мумкин. Видео билимларингизни мустаҳкамлашга ёрдам беради. Ўхшаш мавзулар: Ўзбек, рус ва инглиз тилларида дарахтларнинг номланиши Кўрилган: 2097 Барча фанлардан олимпиада баҳолаш мезони Кўрилган: 4506 Рус тилида сонлар. Русча-ўзбекча…\nУшбу саҳифа орқали ўзбек, рус ва инглиз тилларида одам танаси ташқи аъзолари қандай номланишини ўрганамиз. Транскрипция инглиз тилидаги сўзларнинг тўғри талаффуз этилишини ўргатса, видеороликлар сўзларни ёд олишга кўмак беради. Ўхшаш мавзулар: «English Speaking Countries» Кўрилган: 384 Инглиз тилида «Саёҳат» викторинаси…\nТил ўрганмоқчи бўлганлар учун маслаҳатлар\nЧет тилини мукаммал ўрганишни истаган ҳар бир инсон уни ўзи мустақил тарзда ҳам ўзлаштирса бўлади. Аммо бунинг учун инсон психологик жиҳатдан тил ўрганишга тайёр бўлмоғи лозим. Хорижий тилни ўрганиш учун кишидан озгина қунт, мустаҳкам ирода ва тартибга асосланган кун режаси…\nadmin 21.12.2016 Инглиз тилини ўрганамиз! Фикр билдирилмаган\n“Инглиз тилини ўрганамиз!” рукни остида инглиз тилини ўрганишга оид қизиқарли мақолаларни бериб боришни давом эттирамиз. Дарсларимиз янада қизиқарли бўлиши учун рус ва инглиз тилларини бир саҳифада юклаб борамиз. Бугунги мақоламиз орқали инглиз ва рус тилларида дарахтларнинг ёзилиши ва ўқилиши қоидалари…\nadmin 07.12.2016 Инглиз тилини ўрганамиз!, Рус тилини ўрганамиз! Фикр билдирилмаган\nРус тили ойлиги доирасида ушбу фан ўқитувчилари Абдурахмонова Д.М. ва Агишева З.Х рахбарлигида мактаб-интернатимиз фаоллар залида атоқли рус адиби А.С. Пушкиннинг «Евгений Онегин» мавзусида қизиқарли викторина бўлиб ўтди. Ўхшаш мавзулар: Рус тилидан компетенциялар Кўрилган: 5382 «Ўзбек шоиралари» тадбири бўлиб ўтди…


Иван Грознийнинг Женкинсони\n— Бутун Руснинг буюк князи! Сизнинг ҳузурингизга Осиёга юборган элчингиз қайтиб келди ва у киришга мунтазир,—деди сарой аёни.\nГарчи бошқа масалаларни режалаштириб қўйган бўлсада, Иван Васильевич дарҳол элчини қабулига чорлашни буюрди:\n— Женкинсонимни тезроқ ҳузуримга бошланг! Тарихда Грозний лақаби билан машҳур Москва ва бутун\nРуснинг буюк князи Иван 1 (Иван Васиьевич) шу тарифа ўзи элчи қилиб жўнатган инглиз савдогарини бошқа муҳим масалаларни ҳам четга суриб қабул қилади.\nРоссия тарихида рус давлатини мустаҳкамлаш ва марказлаштириши билан донг қозонган, халқ ўртасида эса «Грозний» (дахшатли) лақаби билан машҳур Иван I (1530-1584) жуда ёш чоғида — 3 ёшида тахтга ўтказилиб, давлат ишларини унинг номидан князь ва боярлар бошқарган бўлсада, вояга етгач бутун давлат амалдорларини қаттиққўллик билан ўзига бўйсундириб сиёсат юргизди. Шу билан бирга қўшни бўлган мусулмон хонликларни ҳам забт қилиб, давлати ҳудудини шулар ҳисобига кенгайтирди. 1547-1552 йиллардаги урушлардан сўнг, Қозон, 1555 йил Сибирь, 1556 йилда Астрахань, 1557 йилда эса Нугай урдаси босиб олинади.\nИван Грознийнинг очилиб кетган мустамлакачилик сиёсати иштаҳаси ғарбда Литва, Польша, Дания ва Швеция билан, шарада бўлса Ўрта Осиё хонликлари билан овора эди. У Болтиқбўйига юриш қила туриб, дастлабки ғалабаларидан ғурурланган ҳолда, Ўрта Осиёни ҳам эсидан чиқариб қўймади.\nШу мақсадда у Москвага келган инглиз савдогари — Антоний Женкинсонни Хоразм томон сафарга йўллаб, у ердаги вазият билан танишиб келишни топширди. Ана шу тарзда 1558 йилда Иван Грознийнинг махсус ёрлиғини олиб Женкинсон Москвадан йўлга чиқди. У Волга дарёси бўйлаб сузиб Астрахань шаҳрига етиб борди, у ердан Каспий денгизи орқали сузиб ўтди ва Мангишлоқ яриморолида қўнди. Женкинсон ёнида Маккага ҳажга кетаётганлар Мовароуннаҳр савдогарлари ва эронликлар бор эди. Улар Мангишлоқ орқали Урганч яқинидаги вазир шаҳрига келадилар. Бу вақтда Хоразмдаги Урганч, Хазорасп ва Қатда Али султон, Хива ва Улуғбектепада Пўлат Султон, Мангишлоқ ва туркман қабилаларига Темур султон ҳокимлик қиларди. Яъни, давлат турли бекликлардаги ҳокимлар томонидан бўлиниб, уч ҳукмдор юзага келган, улар бир-бирига қарама-қарши эдилар. Хуллас, Женкинсон дастлаб Темур султон ҳузурига келади.\n«Бу султон кўшк ва шаҳарда яшамай, сақрода яшаган ва мен унинг кичкинагина қамишдан ясалган, усти кийгиз, ичи эса гиламлар билан ўралган ўтовига кириб борганимда у ўтирган эди. У билан бирга бу сахройи мамлакатнинг бош руҳонийси ўтирганди. Европанинг каттагина қисмида Рим епископини қанчалик ҳурмат қилсалар, уни ҳам халқ шунчалик азизлар эди. Улардан бошқа бир неча амалдорлар ҳам бор бўлиб, мен улар билан хушлашиб жўнадиму, ўзимизнинг карвонимизга етиб олдим ва саёҳатни давом этдирдик. Денгиз соҳилидан бошлаб би-рорта ҳам шаҳар ва аҳоли яшайдиган жойни кўрмасдан ўзимизга керакли бўлган озиқ-овқатни юклаб, саҳрода 20 кун йўл юрдик. 20 кун ичида ўша эски чуқур қудуқлардан олинадиган шўртанг ва жуда ҳам шўр сувдан бошқа сувни учратмадик. Баъзи вақтларда эса икки уч кунлаб шу сувга зор бўлдик. 5 декабрда эса биз яна қайта Каспий денгизи қўлтиғига етиб келдик, бу ерда биз чучук сув ичишга муяссар бўлдик. Бу жойда бизни туркман шоҳининг бож олувчилари кутиб олишди. Улар биздан солиқ сифатида ҳар бир 25 молдан биттадан мол ва шоҳ ҳамда унинг ака-укалари фойдасига тўққиз хил молнинг ҳар биридан еттитадан бож олдилар.\nБарча йиғилган нарсани олиб, улар жўнадилар, биз яна бир кун дам олиш учун бу ерда қолдик» ("Английские путешественники в Московском государстве в 16 века" тўплами. Инглизчадан Ю. В. Готье таржимаси. Л, 1937 йил 167 бет).\nШу тариқа Женкинсон ҳамроҳлари билан яна йўлга тушиб Урганч яқинидаги Селлизюр (вазир) қалъасига кириб келадилар. «Қалъа баланд тепаликда жойлашган, бу ерда хон деб юритиладиган қироляшайди. Унинг саройи пастгина, чўзиқ бўлиб унчалик мустаҳкам эмас. Ахолией қашшоқ ва савдо ишлари билан шуғулланмайди. Қалъанинг жанубий қисми пастликда, аммо жуда унумдор ерда жойлашган. Бу ерда жуда хилма-хил экинлар ўстирилади, булардан биттаси қовундир, у ўзининг катталиги ва шираси билан ажралиб туради. Аҳоли уни овқатдан сўнг сув ўрнига ейди. Бу ерда яна тарвуз деб аталувчи мева бор, унинг катталиги катта бодрингдай, сариқ ва шакардек ширин (Женкинсон қовоқни тарвуз деб янглишган, шунингдек илғур (оқ жўҳори) деб аталувчи дон экини ўсади, унинг пояси ва бўйи шакарқдмишга жуда ўхшаб кетади, дони гуручга ўхшайди ва поянинг юқори қисмида жойлашган, узум бошларига ўхшаб осилиб туради. Бутун мамлакат фойдаланаётган суви жуда камайиб кетган Оксус дарёсидан каналлар орқали олинади. Мана шунинг учун ҳам унинг суви илгаригидек Каспий денгизига қуйилмай қўйган. Бу мамлакат яқин вақтлар ичида Оксус сувининг етишмаслиги натижасида вайрон бўлади ва саҳрога айланади».\nЖенкинсоннинг айтганича бор эканки, 1573 йилда Оксус — Амударё ўз ўзанини ўзгартириши натижасида Урганч, Вазир, Адоқ, Тирсак шаҳарлари сувсизлик натижасида харобага айланади. Энди яна унинг хотираларига қайтадиган бўлсак, у 16 октябр куни Урганч шаҳрига кириб келгани ҳақида шундай ёзади:\n«Урганч шаҳри текисликда жойлашган бўлиб, унинг атрофи 4 милга яқин пахса девор билан ўралган. Биноси ҳам пахса девордан қурилган, аммо харобага айланаётган ва тартибсиз ҳолда эди, битта узун кўчасининг усти беркитилган, бу куча уларнинг бозори эди. Шаҳар етти йил мобайнида тахт учун бўлган ўзаро жанжаллар натижасида тўрт марта қўлдан-қўлга ўтган. Шунинг учун у ерда савдогарлар кам ва камбағал. Бутун бошли шаҳарда ҳаммаси бўлиб тўрт бўлак мато сотдик. Бу ерда сотилаётган асосий моллар Бухородан ва Эрондан келтириларди. Аммо у моллар шунчалик камки, улар ёзишга ҳам арзимайди. Каспий денгизидан тортиб Урганчгача бўлган бутун мамлакат туркманларга ва юқорида кўрсатиб ўтилган Азим (Хожимхон) хонга ҳамда унинг беш кишидан иборат бўлган ака-укаларига қарашли бўлган. Улардан биттаси — улуғ шоҳ ёки хон деб юритилади, аммо унинг шахсан қўл остидаги ва ҳатто у ўзи яшаётган ердаги кишилар ҳам унга яхши бўйсунмас эдилар. Бу шахсларнинг ҳар қайсиси ўз ерида мустақил шоҳ бўлишни истар эди. Биз 26 ноябрда Урганч шаҳридан жўнаб кетдик...»\nШундан кейин Женкинсон Кат шаҳрига ҳам бориб, у ердан яна келган йўли билан ортга қайтиб 1559 йил баҳорда Москвага кириб боради. У Иван Грознийга Хоразмда курган кечирганлари ҳақида сўзлаб, у ердаги вазият ҳақида ахборот беради ва хотираларини қоғозга туширади. Гарчи Женкинсон хотираларида бироз хато ва англашилмовчиликлар бўлсада, унинг ёзганлари XVI асрдаги Хоразм ҳаётини ёритувчи муҳим манбалардан бўлиб қолди.\nИван Грозний эса ўзининг очкўз назарини Ўрта Осиёга қаратсада, Литва, Польша ва Дания билан бўлган жангларда мағлубиятга учрагач, Женкинсон туфайли маълумотга эга бўлган Хоразмга қилажак юриши армонга айланиб қолди.\nҲа, Иван Васильевич Грозний ўз касбини ўзгартирмай, бос-қинчлик юришлари эвазига Русия ҳудудини кенгайтирган подшоҳ ва марказлашган Буюк Рус князи сифатида тарихда қолди. Женкинсон хотиралари бўлса тарихимизни ўрганишда хизмат қилувчи манбага айланди.


“Одноклассники” ижтимоий тармоғи фавқулодда вазият ҳақида хабар олиш ва яқин инсонларининг хавфсизликда эканлигига ишонч ҳосил қилишга ёрдам берувчи янги веб ва мобил иловалари созланмасини тақдим этди. “Мен хавфсизликдаман” лойиҳаси 2016 йилнинг 2 ноябрь куни Mail.Ru Group ва Россия ФВВ ўртасида тузилган келишув доирасида амалга оширилди.\n“Одноклассники” ижтимоий тармоғи ва Россия Фавқулодда Вазиятлар вазирлиги янги, табиий офатлар ва ҳалокатлар пайтида фойдаланувчиларга ёрдам беришни кўзда тутувчи хизматни ишги туширилиши ҳақида эълон қилди. “Мен хавфсизликдаман” лойиҳаси унинг профилида кўрсатилган вилоят ва турган жойни автоматик тарзда аниқлайди ва тегишли хабарни юборади. У билан бирга фойдаланувчилар фойдали ахборот, фавқулодда хизматларнинг шошилинч рақамлари ва юзага келган ҳолатда қандай ҳаракат қилиш ҳақида қўлланмани олишади.\nБундан ташқари, янги созланма “Мен хавфсизликдаман” статусини ўрнатиш ва тезкорлик билан дўстларингизнинг қай бири офат юз берган ҳудудда эканлигини билиш имконини беради. Бунинг учун “Хавфсизликда” махсус иловаси устига босиш керак, агар уларнинг аҳволи ҳақида хабар бўлмаса, “Уларга ёзинг” иловаси орқали билиш мумкин бўлади.


Шифокор коронавируснинг сохта аломатларини тушунтириб берди - Hidoyat.uz\nАсосий саҳифа Янгиликлар Дунё янгиликлари Шифокор коронавируснинг сохта аломатларини тушунтириб берди\nИпохондрияга (ўзини касал деб ваҳимага тушиш ва шунинг натижасидаги асабий умидсизлик ҳолати — таҳр.) мойил одамларнинг коронавирус пандемияси даврида иситмаси чиқиши, йўтал ва кўксида оғриқ пайдо бўлиши мумкин, дейди иммунолог Владимир Болибок «News.ru» порталига берган интервьюсида.\nМутахассиснинг сўзларига кўра, узоқ давом этган кечинма чиндан ҳам ўз ортидан айрим касалликларни эргаштириб келиши турган гап. Мана, масалан, стресс буйракусти бези пўстлоғининг кўп миқдорда гормон ишлаб чиқаришига олиб келади. Бу иммун тизимга салбий таъсир кўрсатиши ҳеч гап эмас.\n«Стресс ибтидоий одамларнинг ҳаётини сақлаб қолган. Масалан, бундай ҳолатда ёввойи ҳайвонларга қарши курашиш осон кечган. Ҳозир эса одамга бундай «куч» деярли керак эмас. Чунки ҳозирги замон анча хавфсиз», — дея хулоса қилган Болибок.\n“Вақф” фонди коронавирусга қарши 190 миллион сўмга яқин маблағ сарфлади


Аёллар норозилик намойиши ўтказди\n14 май 2021, Тошкент вақти: 23:01\nАфғонистон жанубида 500га яқин аёл АҚШ ёрдам ташкилоти ходимасининг ўғирланишига қарши норозилик намойиши ўтказди. Намойишчилар Афғонистон ҳукуматини шанба куни номаълум шахслар томонидан ўғирлаб кетилган америкалик аёлнинг қаердалигини аниқлаб, зудлик билан озод этишга чақирди.\n“Ҳукумат расмийлари ва қабила етакчиларидан бор имкониятларни ишга солиб, бу аёлнинг озод этилишини таъминлашини талаб қиламиз. Аёлларни ўғирлаш афғон маданияти ва ислом қадриятларига ўта зиддир”,- деди намойиш иштирокчиларидан бири.\nАҚШ ёрдам ташкилотининг 49 ёшли ходимаси ва унинг афғонистонлик ҳайдовчиси 26 январь куни Қандаҳор яқинида ўғирлаб кетилган эди.


Вақтни қандай бошқариш мумкин? | Muslimaat.uz\nМанзилингиз:Муслимаат»Хизматлар»Психолог маслаҳати»Вақтни қандай бошқариш мумкин?\nBy Muslimaat on Sentabr 29, 2013 Психолог маслаҳати\nИнсон мияси тузилишининг қандай ижобий ва салбий томонлари мавжуд? Биз барча маълумотларни доимо хотирамизда ва диққатимизни жамлаган ҳолда сақлай олмаймиз. Бир томондан, хотирада сақлай олмаганимиз сабаб турли муаммолар келиб чиқади, бу ҳам яхши эмас.\nАгар биз муҳим, аммо шошилинч бўлмаган ишларни доимо ёдимизда тутганимизда эди, ҳаётимиз осонроқ кечган бўларди! Лекин иккинчи томондан ақлдан озган бўлардик.\nМиянинг муҳим вазифаларидан бири ― ўзини ахборотларнинг чексиз оқимидан ҳимоя қилиш. Ҳозирги вақтда инсон бир ҳафта ичида қабул қиладиган ахборот, бундан 100-200 йил аввал яшаган деҳқон бир неча йил давомида қабул қилган ахборотдан ҳам кўпдир.\nАхборотлар билан таъминлашнинг бундай маромида мунтазам равишда барчасида эътиборимизни жамлайдиган бўлсак, идрокдан айрилиш жуда ҳам осон. Барча ишларни хотирада сақламасдан қоғозга кўчириш билан миямизни ортиқча юкламалардан халос қиламиз ва вақтни мақсадли бошқарган бўламиз.\nВақтни бошқаришнинг асосий тамойили\nҲар куни бу маслаҳатга мувофиқ иш кўрсангиз, атрофингиздаги 90 % одамларнинг ҳолатидан кўра тузукроқ ҳолатга эга бўласиз. Ҳар оқшом вақтингизнинг ҳеч бўлмаганда бир соатини эртанги ишлар рўйхатини тузишга сарф қилинг. Бу бир варақ қоғоз олиб, унга бир соат тикилиб ўтиргандан кейин, ишларнинг узун рўйхатини ўзингиздан ситиб чиқаришингиз кераклигини билдирмайди.\nМиянинг чекловчи хусусиятлари сабаб барча ишларни ёдимизда тутиб туролмаймиз ва натижада яна эртанги куннинг муҳим вазифалари бажарилмай, эътибордан четда қолиб кетади.\nБунинг ўрнига бир неча дақиқа ичида ёдингизга тушган эртанги кун ишларнинг барчасини ёзиб қўйинг ва ишларингизни бажаришда давом этинг. Шу тарзда хаёлингизга келган режани ёзиб қўйишга одатланинг, яъни нимадир ёдга тушиши билан уни эртанги ишлар рўйхатига киритиб қўйинг. Фақат эртанги кун эмас, балки истиқболда қилиниши зарур бўлган ишлар рўйхатини тузиш ҳам янада яхши натижа беради. Бу рўйхатни мунтазам тўлдириб боринг. Барча муҳим ишларингизнинг каттагина ва узун рўйхати тузилсин.\nБўш дақиқа пайдо бўлиши билан рўйхатингизни қўлга олиб, қилиниши мумкин бўлган ишларни чамалаб кўринг. Маълум бир ишни бажариб бўлсангиз, уни рўйхатдан ўчириб ташланг. Лекин рўйхатнинг ўзини қолдириб, тўлдириб борганингиз яхшироқ.\nЙил якунида ўтаётган йилда бажарган ишларингизнинг узун рўйхатини кўриб, кайфиятингиз кўтарилади. Энди сиз вақтнинг тез ўтиб кетиши, қанча ишларни бажаришга улгура олмаётганлигингиз ҳақида хавотирланмасангиз ҳам бўлади.\nУмуман олганда, вақтни бошқариш молиявий бошқаришга жуда ўхшайди. Бундай рўйхат ғояси молия соҳасидан олинган. Рўйхатингиздаги барча ишларни бажаришингиз эмас, балки уларни хотирангиздан қоғозга кўчирганингиз муҳимроқдир. Сиз бу рўйхатга кейинроқ ўзингиз истаган вақтда қайтишингиз мумкин.\nКатта рўйхат тўғрисида яна бир гап. Албатта, сиз, битта эмас, бир неча рўйхат тузишингиз мумкин. Масалан, биринчи рўйхатингиз ўз тадбиркорлик ишингиз билан, яна бири дўстларингиз, танишларингиз ва бошқаларнинг барча илтимослари билан боғлиқ бўлиши мумкин. Яъни иккинчи рўйхатга бошқаларга бажаришга ваъда берган ишларни ёзиб қўясиз. Натижада ўз мавқеингизни кўтариб, бир сўзли инсон сифатида маълум даражада ҳурматга эга бўласиз.\nШунингдек, ўз билим ва савиянгизни ошириш учун зарур бўлган адабиётлар, мақолалар ёки сайтлар рўйхати ҳам бўлиши мумкин. Ахир, бўш қолдик дегунимизча, кўп ҳолларда телевизор орқали маъносиз кўрсатувларни томоша қиламиз ёки аниқ мақсадсиз турли сайтлар бўйлаб «кезамиз». Рўйхатга эга бўлганимизда эса вақтдан унумли фойдаланишимиз мумкин!\nАгар сиз авваллари ишларингизни ёзиб юрмаган бўлсангиз, бу ишни бугун, албатта, амалга оширинг. Ана шунда ҳаётингизнинг самаралироқ бўлиб қолганига ўзингиз гувоҳ бўласиз!


Равшан Эрматов: “Рақибни менсимаслик яхши эмас, ҳар бир ўйинга жиддий ёндошиш шарт”\nШунингдек, ЎФА Биринчи вице-президенти Равшан Эрматов қуръа ташлаш маросимидан ташқари қатор масалалар бўйича ОФК бош қароргоҳида расмий учрашувлар ўтказмоқда. Хусусан “AFC Integrity” департаменти раҳбари Аҳмед Алосайми, “Sportradar” компанияси директори Оскар Бродкин, ФИФА ҳакамлар қўмитаси раиси ўринбосари Ҳани Баллан, ОФК ҳакамлар бошқармаси директори Шамсул Майдин билан расмий учрашувлар ўтказилди ва унда қатор масалалар бўйича маслаҳатлар олинди.\nШу муносабат билан ОФК бош қароргоҳида бўлиб турган Эрматов бошчилигидаги делегация тотализаторга қарши курашиш компанияси “Sportradar” раҳбарияти билан учрашиб, мазкур ёмон иллатларга қарши курашиш йўллари бўйича тегишли тавсия ва маслаҳатлар олишган. Шунингдек, ФИФА ҳакамлар қўмитаси раиси ўринбосари Ҳани Баллан ва ОФК ҳакамлар бошқармаси директори Шамсул Майдин билан учрашув чоғида VAR тизимини ўрнатиш учун дастлабки босқичда нималарга эътибор қаратиш борасида суҳбат бўлган.\n– “Кўпчилик осон гуруҳ тушганини таъкидламоқда. Лекин Осиё қитъасида футбол йилдан-йилга жадаллик билан катта тезликда ривожланиб бораётганини унутмаслик керак. Мени хурсанд қиладигани, бу футболчиларимизнинг азалий ва энг асосий орзуси бу мундиал. Шу боисдан ҳам футболчилар Жаҳон чемпионати йўлида қаттиқ тер тўкишлари ва бунинг учун қўлларидан келган барча ишни амалга оширишларига ишонаман. Футболда орзу олдинга қадам ташлаш учун энг катта мотивация. Гуруҳ ҳақида тўхталадиган бўлсам, аввало рақибларни ҳурмат қилиш лозимлигини айтган бўлардим. Футболда рақибни менсимаслик қандай оқибатларга олиб келганини жуда кўп кўрганмиз. Шу боисдан ҳар бир ўйинда жиддий ёндошиш шарт. Яқиндагина ўтган Осиё Кубоги ҳам қитъамизда футбол тез суръатда ўсиб бораётгани ва барча жамоалар кучайиб бораётганини амалда ҳам кўрсатди. Бўшашишга ҳаққимиз йўқ. Кечаги қуръадан кейиноқ биз ташкилий ишларни бошлаб юбордик. Миллий жамоа бош мураббийи Эктор Купер билан алоқага чиқиб, керакли масалалар бўйича гаплашилди. Бизни узоқ ва машаққатли йўл кутмоқда. Мақсад ва вазифа халқимизнинг азалий орзуси бўлган Жаҳон чемпионатига чиқиш. Бунинг учун барчамиз футболимиз ривожи йўлида чин юракдан ишлашимиз талаб этилади”, – дейди Равшан Эрматов.\nЭслатиб ўтамиз, кеча бўлиб ўтган Қатарда бўладиган ЖЧ-2022 саралаш босқичига қуръа ташлаш маросимида миллий жамоамиз “D” гуруҳида Саудия Арабистони, Яман, Фаластин ва Сингапурбилан бирга тушди.\n« “ШЎРТАН”НИНГ БИРИНЧИ ЎЙИНИ ЧИРЧИҚДА БЎЛАДИ.\nПАДАРОВ НУРАЛИНИ ТАБРИКЛАЙМИЗ! »


Мўйноқда яна бир газ кони ишга туширилди- Kruz.uz\nМўйноқда яна бир газ кони ишга туширилди\n09:27, 26.07.2018 1372 0 Мўйноқ тумани\nМўйноқ туманидаги Қуйи Сурғил ҳудудида иккинчи қудуқ очилиб, газ конденсати олишга киришилди, дея ёзмоқда "Халқ сўзи".\n«Ўзбекнефтгаз» АЖдан хабар қилишларича, жорий йилнинг январь ойида ушбу ҳудудда биринчи кон фойдаланишга топширилган эди. Шундан сўнг бу ерда геологлар берган маълумотларга таянган ҳолда бурғиловчилар ишни давом эттирдилар.\nТаъкидлаш керакки, мамлакатимиз нефть-газ саноатини ривожлантириш дастурида Сурғил кони алоҳида аҳамиятга эга. Уни қазиш, ишлаб чиқариш ҳажмини ошириш ва бой ресурсларни қайта ишлаш инфратузилмасини ривожлантиришга алоҳида эътибор қаратилмоқда. Ушбу ҳудудда катта ҳажмда газ заҳиралари мавжудлиги аниқланган. Яқин келажакда яна шундай бир неча қудуқлар топилиши ва ишга туширилиши кутиляпти. Бугунги кунда «Ўзбекнефтгаз» АЖнинг геофизиклар, геологлар ҳамда муҳандислардан иборат махсус гуруҳи Қуйи Сурғилда қидирув ишларини фаол олиб боришяпти. Энг замонавий махсус техникалар ва асбоб-ускуналардан фойдаланилаётганлиги эса янги конларнинг ўзлаштирилишида муҳим аҳамият касб этмоқда.\n21:58, 13.08.2020 4477\n11:15, 11.08.2020 3571\nколлеж директор фламинго "I love …" концерт қишлоқ Миллий тикланиш Ёшлар боғи мультфильм Дилмурод Қосимов


"Суонси" "Эвертон"нинг Сигурдссон бўйича 27,7 млн фунтлик таклифини рад этди - Offside.uz – Offside'да бўлинг, офсайдда қолманг!\n"Суонси" "Эвертон"нинг Сигурдссон бўйича 27,7 млн фунтлик таклифини рад этди\n"Суонси Сити" "Эвертон"нинг Гилфи Сигурдссон трансфери бўйича таклифини рад этди. ESPN хабарига кўра, мерсисайдликлар 27 ёшли футболчи учун 27 миллион фунт таклиф қилган, аммо "оққушар" бу таклифни рад этишди.\nЎтган йили "Суонси" "Тоттенҳем"дан ярим ҳимоячини сотиб олган ва тўрт йиллик шартнома имзолаганди.\nОлдинроқ "шпорлар" ҳам футболчини қайтариб олишни режалаштираётганди.\nЎтган мавсумда ярим ҳимоячи АПЛда барча ўйинда майдонга тушиб, 9 гол ва 13 голлик узатма берган.\n25/06, 22:25 0


Исоқжонов: «Чемпионлик учун курашяпмиз» » Lochinlar.UZ\n» Интервью » Исоқжонов: «Чемпионлик учун курашяпмиз»\nИсоқжонов: «Чемпионлик учун курашяпмиз»\n«Навбаҳор» жамоаси Coca-Cola Суперлиганинг 6-турида Бекободда “Металлург”га қарши майдонга тушди ва муросасиз кечган баҳсда меҳмонлар ишончли ғалабани қўлга киритишди.\nУшбу ғалабада эса наманганликларнинг иқтидорли ўйинчиларидан бири – Ислом Исоқжоновнинг ҳам ҳиссаси катта бўлди. У “Металлург”га қарши баҳсда “Навбаҳор”нинг фаол ўйин кўрсатган футболчилари қаторидан жой олди.\nБаҳс якунига етгач, Исоқжонов ғалаба ниманинг эвазига қўлга киритилгани ҳақида гапирди.\n- Биз бир оила ва бир жамоа бўлиб ҳаракат қилдик. Муҳими, ўйиндан-ўйинга ўсишга эришяпмиз. Албатта, рақибни ҳам жиддий ўрганиб чиққандик. Натижада бугунги учрашувда “Металлург”нинг кучли томонларини кучсизлантиришга эришдик. Қолаверса, нохуш анъанани ҳам буздик. Эшитишимча, Бекободдаги охирги 10 та ўйинда “Навбаҳор” ғалаба қозона олмаган экан. Ушбу қора анъанага чек қўйдик. Бугунги ғалабамизни бизни уйда қўллаб-қувватлаб турган мухлисларимизга бағишлаймиз.\nЭътиборлиси, Исоқжонов ўтган йили айнан “Металлург” шарафини ҳимоя қилганди. Энди бўлса, “Навбаҳор”да тўп суриб, унинг ғалабаларига ҳиссасини қўшиб келмоқда. Шу ўринда Ислом собиқ жамоаси ҳақида ҳам фикрини қуйидагича билдирди.\n- Тўғриси, бу баҳсга ҳам ҳар бир учрашувга тайёрлангандек муносабатда бўлдик. Албатта, собиқ жамоадошларимга қарши ўйнаш бироз қийин бўлди. Чунки бу клубда катта ўсишга эришгандим. Мазкур ўйинда ҳар бир чизиқда уларга етарлича қаршилик кўрсатдик ва устунликка эришдик. Лекин шуни айтишим мумкинки, бугун собиқ жамоадошларим ва яқинларимни кўрганимдан хурсандман. Кейинги учрашувларда “Металлург”га омад тилайман.\n“Навбаҳор”нинг кучли ўйин кўрсатиши ўз навбатида чемпионатимиздаги рақобатнинг ортишига ҳам туртки беради. Ислом Исоқжонов эса клубининг олдига қўйилган аниқ мақсад ва вазифалар хусусида ҳам тўхталди.\n- Олдимизга узоқ кутилган чемпионлик ҳамда Осиё Чемпионлар лигасига йўлланмани қўлга киритиш вазифаси қўйилган. Шу боисдан олдимизда жуда жиддий йўл турибди. Шуни яхши тушунган ҳолда жамоадошларимиз билан бор кучимизни ишга солиб ҳаракат қиляпмиз. Ҳар бир ўйинга жиддий тайёргарлик кўряпмиз. Қолаверса, бизнинг бўшашишга ҳаққимиз ҳам йўқ. Мураббийларимизнинг кўрсатмаларини имкон қадар бажаришга ҳаракат қиляпмиз.\nЖамоа бош мураббийи Андрей Канчельскис имкон қадар “Навбаҳор”ни ғалабалар сари етаклаб боришга ҳаракат қилмоқда. Унинг ўзбек мураббийларидан фарқли томони нимада? Бу ҳақида Исоқжонов ўз фикрини шундай баён этди:\n- Канчельскиснинг иш услуби ўзгача, у Европа футболини жамоамизга сингдиришга ҳаракат қилмоқда ва бунинг учун жамоага бор кучини бермоқда. Қолаверса, унга ёрдам бераётганларнинг олиб бораётган ишлари ҳам таҳсинга сазовор. Энг муҳими, Канчельскис биз билан ака-укадек, ишга келганда эса жуда қаттиққўл ва талабчан ҳисобланади. Ҳар бир мутахассиснинг иш услуби бўлади. Ўзбек мураббийларининг ҳам ишига юқори баҳо берган бўлардим.скачать dle 10.4фильмы бесплатно\nnavbaxor12 29-06-2020 19:14\nГалаба муборак навбахор\nДилмурод 29-06-2020 11:46\nКийинги уйин kачон админ илтимос чиkариб kуйинг\nМехмон 29-06-2020 10:38\nНорин олга бос 29-06-2020 08:34\nБиз учун Пахтакордан хам нокулай ракиб хисобланган Металлургни уз уйида маглуб этдик. Энди яна бир нокулай ракиб хисобланган Кукон-1912ни хам уз уйида енгсакчемпионлик учун дадил кадам ташлаган буламиз


24.02.2018 12:15 1 2823\nХабарларда ўша автобусларнинг расмлари ҳам берилди, улар хорижий давлат рақамларида эди.\nШунда менда ўзимизда жаҳон тан олган брендларнинг автобусларини ишлаб чиқараётган иккита завод бўла туриб «Тошшаҳартрансхизмат» нега синов учун Беларусдан автобус олиб келгани ҳақида савол пайдо бўлди. Ана шу саволга жавоб ва автобуслар ҳақида тўлиқроқ маълумот олиш учун корхонанинг сайтида «боғланиш учун» деб ёзиб қўйилган рақамларга қўнғироқ қилдим. Гўшакни кўтарган инсонга ўзимни таништириб, саволларимни бердим. Афсуски, у саволларимга жавоб беришга масъул эмас экан, матбуот котибининг телефон рақамларини берди. Уларга қўнғироқ қилсам ҳеч ким кўтармади. Қайта-қайта қўнғироқ қилишим ҳам фойда бермади. Ўзимизда иккита автобус заводи бўла туриб корхона нега Беларусдан автобус олиб келгани сабабини барибир била олмадим.\nКорхонанинг сайтидаги русча маълумотда «автобуснинг ногиронлар учун қулай қилиб жиҳозлангани» ёзилган. Ўзбекча матнда эса сабаб кўрсатилмаган.\nМен «Тошшаҳартрансхизмат»га қўнғироқ қилишдан олдин вазиятни билиш учун маълумотларни ўргандим. Маълум бўлишича, 2017 йилнинг 11 мартида Вазирлар Маҳкамаси чиқарган қарорга кўра Тошкент шаҳрида йўловчиларга янада қулайлик яратиш ва эскирган автобусларни янгисига алмаштириш учун 2017 — 2019-йилларда «Тошшаҳартрасхизмат» Самарқанддаги MAN заводида тайёрланган 350 та MAN А22 SNG автобусларини сотиб олиши белгиланган. Ушбу автобус ҳам экологик тоза ёқилғи бўлган сиқилган табиий газда ишлайди. Яна ногиронларга қулай бўлиши учун паст полли қилиб ишлаб чиқарилган. Узунлиги 12 метрга тенг, бир вақтнинг ўзида 90 нафар йўловчини сиғдира олади. Ҳозир синовлардан муваффақиятли ўтган ушбу автобуслардан 50 таси Тошкент шаҳридаги турли йўналишларда аҳолига хизмат қилаяпти.\nШунингдек Самарқанддаги «Самавто» автозаводида ҳам шаҳар йўналишида фойдаланиш учун сиқилган табиий газда ишлайдиган «LE60» автобуси ишлаб чиқарилмоқда. У ҳам паст полли бўлиб, ногиронлар учун қулай қилиб ишланган.\nЎтган йилнинг кузида Тошкентда «Ўзавтосаноат» ушбу автобуснинг тақдимотини ўтказган ва у ҳам синовлардан яхши ўтган эди.\nЭнди шу ерда савол туғилади: хўш, ўзимизда бир эмас, иккита автобус заводи ишлаб турганда бизга валюта сарфлаб Беларусдан автобус олиб келишга ҳожат борми?\nМақолани тайёрлаш жараёнида баъзи сайтлар шу кунларда Беларус ва Ўзбекистон ўртасида 5-ҳукуматлараро қўшма мажлис ўтказилгани ва бу мажлисда томонлар ўзаро товар айирбошлашни йилдан-йилга, босқичма-босқич ошириб, 2020 йилда 500 миллион долларга етказишга келишиб олганлари, бу ҳақда Беларус бош вазирининг ўринбосари Михаил Русий хабар берганини ёздилар. Эслатиб ўтаман, 2017 йилда Беларус ва Ўзбекистон ўртасидаги товар айирбошлаш ҳажми 100 миллион долларга тенг бўлган.\nБу хабарни ўқиб хаёлимга балки «Тошшаҳартрансхизмат» ана шу ҳамкорлик юзасидан Беларусдан автобус олаётгандир деган гумон ҳам келди. Шундай бўлганда ҳам корхонанинг валюта сарфлаб Беларусдан автобус сотиб олишини тушуниб, тўғрироғи, оқлаб бўлмайди. Майли, Беларус билан яхши иқтисодий ҳамкор бўлайлик. Аммо ўзимизда ишлаб чиқарилаётган нарсанинг муқобилини улардан олиш тушунарсиз ҳолат. Чунки агар оламиз десак, Беларусда Ўзбекистонда ишлаб чиқарилмайдиган кўплаб техникалар бор. Автобуснинг ўрнига шулардан олавериш керак. Ўйлаймизки, Беларус автобусларини синовдан ўтказаётган «Тошшаҳартрансхизмат» корхонаси буни тушуниб етади.\nЖамият 02/04, 14:37


Барак Обама: Афғонистондаги уруш 2014 йилда тугайди - BBC Uzbek - Dunyo\nБарак Обама: Афғонистондаги уруш 2014 йилда тугайди\nСўнгги янгиланиш 13 феврал 2013 - 09:46 GMT\nБарак Обама Афғонистондаги Америка қўшинларининг сонини ярмига камайтиришга ваъда берган.\nАҚШ Президенти этиб қайта сайланганидан кейин Конгрессдаги илк йиллик мурожаатида Барак Обама мамлакат ички сиёсати билан бирга ташки сиёсат масалалари, жумладан Афғонистондан қўшинларни олиб чиқилишига тўхталган.\nЖаноб Обама Афғонистондан жорий йилда 30 мингдан ортиқ америкалик ҳарбий хизматчилар уйларига қайтишини ваъда қилган.\nШу тариқа Афғонистондаги 66 минг Америка қўшинларининг сони ярмига камаяди.\nАмерика Президенти айни пайтда АҚШ қуролли кучлари Афғонистонда хавфсизликни таъминлашда мамлакат раҳбариятини қувватлаш масъулиятини ўз зиммасига олишини билдирган.\nБарак Обама бу борада Президент Ҳомид Карзайни хабардор қилинганини айтган.\n2011 йилда Афғонистондан қўшинларни олиб чиқишини эълон қилган Оқ Уй раҳбарияти Афғонистонда 3-4 мингга яқин ҳарбийларини сақлаб қолиниши, шу билан бирга маслаҳатчилар сафи кенгайишини маълум қилган.\nБарак Обама ўз нутқида иқтисодни кўтаришни устувор вазифа деб билишини, у ишлаётган америкаликларга яхшироқ турмуш ясашни исташини билдирган, Конгрессдан бюджет камомадини камайтиришда бирга ишлашни сўраган. Конгрессдаги чиқишида Барак Обама Америкада ўт очувчи қуроллар устидан назоратни кучайтириш ва дўконларда сотиладиган қуроллар турини қисқартириш таклифини ҳам берган.\nОбама нутқидан бир кун олдин Шимолий Корея атом бомбаси синовини ўтказган. "Бундай хавф учун қандай жазо чоралари кўрилиши бутун дунёга кўрсатилиши", шунингдек Эрон билан ядро лойиҳаси бўйича музокараларга тайёрлигини билдирган жаноб Обама Яқин Шарқ ва Шимолий Африкада "мураккаб ва беқарор" вазият сақланиб қолаётганлигини айтган.\nОбама АҚШнинг терроризмга қарши курашини шундай изоҳлаган:" Биз ўғилларимизни хорижга жўнатмаслигимиз лозим. Биз терроризмга қарши мустақил курашаётган мамлакатларга кўмак кўрсатамиз. Яъни, Яман ва Ливия каби мамлакатларга, шунингдек бизнинг иттифоқчиларимиз Малида курашаётгани каби ёрдамларни беришимиз мумкин",- деган у.\nЖаноб Обаманинг сўзларига кўра, "Ал-Қоида"нинг олдинги хавфи айни пайтда йўқ ва АҚШ кенг миқёсда уруш олиб боришига эҳтиёж қолмаган. Шу билан бирга Президент Обама терроризмга қарши курашда унинг олиб борадиган сиёсати қатъий қонун доирасида ва шаффоф тарзда олиб борилишини ваъда қилган.\nОбама қаршисида турган бешта қийин масала нима?\nБарак Обама: 'Афғонистонда бошлаган ишимизни охирига етказамиз'\nБарак Обама АҚШ Президенти сифатида иккинчи марта қасамёд қабул қилди\nПрезидент Обама иккинчи муддатга сайланди


Унда қатор вазирлик ва идоралар мутасаддилари, ҳамкор ташкилотлар ва ижтимоий шериклар, иш берувчилар ҳамда бошланғич касаба уюшма ташкилотлари вакиллари иштирок этди.\nТаъкидланганидек, юртимизда амалга оширилаётган кенг кўламли ислоҳотларга муносиб тарзда касаба уюшмалари, хусусан, бошланғич касаба уюшма ташкилотларининг фаоллигини янада ошириш, уларнинг ишчи ва ходимлар ижтимоий-иқтисодий манфаатлари ҳамда меҳнат соҳасидаги ҳуқуқлари ҳимоясини кучайтириш йўналишидаги ишларини янада ривожлантиришга алоҳида эътибор қаратилмоқда. Айниқса, кейинги йилларда корхона, ташкилот ва муассасаларда фаолият олиб бораётган бошланғич ташкилотлар фаолиятини кучайтиришга қаратилган тизимли саъй-ҳаракатлар амалга оширилди. Бунинг натижасида салмоқли ютуқлар қўлга киритилаяпти.\nЖорий йилнинг 9 ойида касаба уюшмалари ва иш берувчилар ўртасида имзоланган жамоа шартномалари ҳамда келишувлари орқали ходимлар ва уларнинг оила аъзоларига қарийб 79,2 миллиард сўмлик ижтимоий кўмак берилишига эришилгани бунга яққол мисолдир.\nХусусан, 1 минг 774 та ёш оилага мамлакатимизда ишлаб чиқарилган, узоқ муддат фойдаланиладиган товарлар харид қилиш ва уй-жой қурилиши учун 33,2 миллиард, 721 нафар ходимга сафарбарлик чақируви резервидаги ҳарбий хизматга чақирилиши муносабати билан 2 миллиард 787 миллион сўмдан зиёд фоизсиз ссудалар берилди.\nШунингдек, корхона ва ташкилотларда ходимларнинг меҳнатини муҳофаза қилиш йўналишида ижобий кўрсаткичларга эришилмоқда. Бевосита бошланғич касаба уюшма ташкилотлари иштирокида корхоналарда уч босқичли маъмурий-жамоатчилик назорати йўлга қўйилди. Шунга мос равишда кичик бизнес ҳамда хусусий тадбиркорлик субъектлари касаба уюшмаси хизмати билан янада кенгроқ қамраб олинаётир. Пировардида уларда меҳнат қилаётган ходимлар жамоа шартномаларида назарда тутилган имтиёз ва кафолатлардан тўлиқ фойдаланмоқда.\nҲар икки йилда ўтказиб келинаётган “Энг намунали бошланғич ташкилот” кўрик-танлови муайян натижаларга эришган бошланғич касаба уюшма ташкилотларини аниқлаш, уларнинг илғор иш тажрибаларини кенг оммалаштиришда муҳим аҳамият касб этмоқда. Тўрт босқичда ташкил этилган жорий йилги танловнинг қуйи босқичларида 19,5 мингдан ортиқ бошланғич ташкилотлар қатнашди. Улар орасидан саралаб олинган 24 таси республика босқичида иштирок этди.\nҚатнашчилар фаолияти махсус комиссия томонидан чуқур таҳлил қилиб чиқилди. Хусусан, ходимларнинг ижтимоий-иқтисодий манфаатлари, меҳнат соҳасидаги ҳуқуқлари ҳимояси, меҳнат муҳофазаси, маданий-маърифий, спорт-соғломлаштириш ва ташкилий масалалар ҳамда тарғибот-ташвиқот йўналишидаги ишлари атрофлича ўрганилди. Бунда, айниқса, меҳнат жамоаларининг ижтимоий масалаларни ҳал этиш борасидаги натижалари, ишчи ва ходимлар учун яратилган меҳнат шароитлари, янги иш ўринлари очишдаги иштироки ҳамда жамоа шартномасига риоя қилиниши асосий мезон ҳисобланди. Ходимлар ҳуқуқий маданиятини ошириш борасидаги ишларга ҳам алоҳида эътибор қаратилди.\nТанлов низомидан келиб чиққан ҳолда, саноат ва ишлаб чиқариш ҳамда ижтимоий соҳа йўналишлари бўйича ғолиблар аниқланиб, улар диплом ва эсдалик совғалари билан тақдирланди.\nТадбир доирасида намунали бошланғич касаба уюшма ташкилотларининг фаолияти ҳақида ҳикоя қилувчи кўргазма ҳам ташкил этилди.\nМазкур рукндаги бошқа мақолалар: « Индонезия матбуоти: «Маҳалла институти — Ўзбекистон замонавий бошқарув тизимининг ноёб элементи»\tВатан равнақига дахлдорлик ҳисси нодавлат нотижорат ташкилотлари фаолиятининг асосий мезонидир »


Лола совға эвазига бирор маҳсулотни реклама қилувчи шоу-бизнес вакилларини қоралади - Darakchi\nЛола совға эвазига бирор маҳсулотни реклама қилувчи шоу-бизнес вакилларини қоралади\nШОУ-БИЗНЕС 08.02.2017, 11:27\nТеглар: Ижтимоий тармоқлар, Фото, Лола Йўлдошева, Интернет, Instagram\nХонанда Лола совға эвазига бирор маҳсулот ёки хизмат турини ижтимоий тармоқлардаги саҳифасида реклама қилиш шоу-бизнес вакиллари ўртасида кенг тарқалгани ва бу унинг ғашига тегишини айтиб ўтди.\n“Дўстлар, реклама ҳақида гаплашамиз. Менинг саҳифамда у жуда кам бўлса-да, бор. Тан олиб айтаманки, ҳамма нарсани кетма-кет реклама қилишлари ғашингга тегади, айниқса бу ҳолат бизнинг шоу-бизнесимиз вакиллари орасида кенг тарқалган. Компаниялар, ишлаб чиқарувчилар, ресторанлар, кафелар, арт-салонлар, гул дўконлари, қандолат фабрикалари сизга ижтимоий тармоқлардаги саҳифангизда реклама эвазига совға жўнатади. Улар совға жўнатганидан сўнг сиз ижтимоий тармоқдаги саҳифангизда маҳсулот ҳақида маълумот беришга мажбурсиз. Очиқ айтаман, мен бундай қилмайман. Агар шундай қилсам ҳам менга совға беришгани учун эмас, балки ҳақиқатан ҳам шу маълумот билан бўлишгим келгани учун шундай қиламан.\nМен ҳеч қачон ўзим ишлатмайдиган ва ҳаётимда ўрин йўқ бўлган маҳсулотни реклама ва пиар қилмайман. Ҳеч қандай сумма эвазига! Мен реклама қилаётган ва ижтимоий тармоқлардаги саҳифаларимда жойлаштираётган нарсалар Текширилган! Маъқулланган!”, деб ёзади Лола.\nЛола мана шу сўзларни ёзиб, пойтахтдаги ресторанлардан бирида таътиб кўрган десерти ҳақида маълумот берди ва #реклама эмас хештегини ҳам қўшиб қўйди.\nҲақиқатан ҳам таниқли санъаткорлар, актёрлар ва бошловчилар, бир сўз билан айтганда ўзбек шоу-бизнеси вакилларининг ижтимоий тармоқлардаги саҳифаларини кузатар экансиз, турли маҳсулотлар ва хизмат турини реклама қилиш ҳолларига гувоҳ бўласиз. Бу кўпинча шоу-бизнес вакилининг ўзига юборилган совға учун ишлаб чиқарувчига миннатдорчилик билдириши кўринишида бўлади.


Ер юзидаги ҳар қандай миллат ва халқнинг равнақ топиб, юксалишининг аввали, ўртаси ва охири фақат илм билан бўлади. Ислом уммати айнан илм ёрдамида залолат ва адашишдан сақланиб, жаҳолат ва қолоқликдан халос бўлади. Аллоҳ таоло Ўзининг муқаддас каломида айтганидек: «Аллоҳ сизлардан иймон келтирганларни, хусусан, илм берилганларни даражаларга кўтарур».\nЯратганга шукроналар бўлсинки, мустақиллик туфайли собиқ СССР ҳудудида яшаган миллионлаб мусулмонлар қалбига иймон нури, Қуръон ва ҳадис ёғдуси қайтди. Айниқса, бу борада азалдан Ислом дини марказларидан бири сифатида довруғ қозониб келган Ўзбекистон Республикасида амалга оширилаётган улкан ишлар таҳсинга сазовордир.\nАна шу ишларнинг мантиқий давоми бўлган «Олтин силсила» рукнида ҳадис тўпламларининг нашр этилаётганини мен сизнинг юртингизда маънавий тараққиёт масаласига доимий равишда катта эътибор берилаётганининг яна бир амалий тасдиғи деб биламан.\nУшбу муборак илмий меросни халқингиз, келажак авлодларингизга ўз она тилингизда тақдим этишдек шарафли ишда сизларни Аллоҳнинг Ўзи қўллаб, ҳифзу ҳимоясида асрасин.


Шавкат Мирзиёев Тожикистон алюминий заводига боради - Parstoday\nсентябр 12, 2018 09:41 Asia/Tashkent\nЎзбекистон президенти Шавкат Мирзиёев Душанбе шаҳрида 27-28 сентябрь кунлари бўлиб ўтиши режалаштирилган МДҲ давлат раҳбарлари саммитида иштирок этиш доирасида тожикистонлик металлурглар шаҳри - Турсунзодага ташриф буюради.\nБу ҳақда «АП» Тожикистон ҳукуматидаги манбага асосан хабар қилмоқда.\nКун.уз сайтига кўра, Ўзбекистон раҳбари «Тожикистон алюминий компанияси»нинг фаолияти билан танишади. Нашр маълумотларига кўра, Мирзиёев билан биргаликда заводга Беларусь президенти Александр Лукашенко ҳам ташриф буюради.\nПрезидентлар республикада токчи соҳибкор деҳқонлар сифатида машҳур бўлган Камол Ҳожи Мадумаров ва Неъмат Ҳожи Усмоновларнинг деҳқон хўжаликларига ташриф буюришади.\nШу билан бирга, президентнинг ташрифи арафасида Душанбе-Турсунзода автомобиль йўли бўйида жойлашган барча уйларнинг ташқи қисми таъмирланмоқда. Душанбе ҳокими маъмуриятидан «АП»га маълум қилишларича, аҳоли ҳам, шаҳар бюджети ҳам бунинг учун пул сарфламаяпти.\nТожикистон ОАВ Эмомали Раҳмоннинг Ўзбекистонга ташрифи санасини маълум қилди\nИмомали Раҳмон Ўзбекистон Қонунчилик палатаси спикери Исмоилов билан учрашди


Халқ депутатлари вилоят Кенгашининг қирқ учинчи сессияси\n18.03.2019 Муаллиф haqiqat.uz\nШу йилнинг 15 март куни вилоят ҳокимлиги кичик мажлислар залида халқ депутатлари вилоят Кенгашининг қирқ учинчи сессияси бўлиб ўтди.\nУнда халқ депутатлари вилоят Кенгаши депутатлари, жамоатчилик Кенгаши вакиллари ҳамда оммавий ахборот воситалари ходимлари иштирок этдилар.\nШунингдек, сессияда Ўзбекистон Республикаси Олий Мажлиси Сенати Кенгашининг 2018 йил 25 майдаги “Халқ депутатлари вилоят, туман, шаҳар Кенгашининг намунавий регламентига ҳамда халқ депутатлари вилоят, туман, шаҳар Кенгашининг доимий комиссиялари тўғрисидаги намунавий низомга ўзгартириш ва қўшимчалар киритиш тўғрисида”ги қарори ижросини таъминлаш мақсадида, Ўзбекистон Республикасининг “Маҳаллий давлат ҳокимияти тўғрисида”ги Қонунининг 19, 24-моддаларига асосан халқ депутатлари вилоят Кенгаши қарори қабул қилинди.\nСессияда халқ депутатлари Фарғона вилояти Кенгашининг доимий комиссиялари таркиби тасдиқланди.\nХалқ депутатлари вилоят Кенгашининг навбатдаги қирқ учинчи сессиясида Ўзбекистон тумани ҳудудида маҳалла фуқаролар йиғинларини ташкил этишга оид масаласи ҳам кўриб чиқилди.\n« Чигитни эрта эккан –ҳосилни эрта олади\nКадрлар хорижда малака оширади »


O‘zLiDeP депутати “Меҳриобод” МФЙдаги муаммо юзасидан депутатлик сўрови юборди | O'zLiDeP\nАввал хабар берганимиздек, O‘zLiDeP Сиёсий Кенгаши Ижроия қўмитаси ва партиянинг Самарқанд вилоят Кенгаши фаолларидан иборат ишчи гуруҳ аъзолари жойларга тушиб, аҳоли, айниқса, фермер ва тадбиркорларни ўйлантираётган муаммоларни ўрганмоқда.\nИшчи гуруҳ аъзоларининг навбатдаги ташрифи Самарқанд туманидаги “Меҳриобод” МФЙда бўлди.\nДастлаб ишчи гуруҳ аъзолари давлатимиз раҳбари томонидан ишлаб чиқилган “Обод қишлоқ” ва “Обод маҳалла” дастурлари доирасида ҳудудда олиб борилаётган бунёдкорлик ишлари билан танишди.\nШундан сўнг, хонадонма-хонадон юриб, аҳолига “Yoshlar – kelajagimiz” ва “Ҳар бир оила-тадбиркор” дастурларининг мазмун-моҳиятини тушунтирди. Тадбиркорлик фаолияти билан шуғулланмоқчи бўлган ёшларга Дастурда белгиланган устувор вазифалар, хусусан, ёшлар учун яратилган имтиёзлар ҳақида атрофлича маълумот берилди.\nСавол-жавоблар тарзда ташкил этилган амалий мулоқотда ҳудуд аҳли томонидан оқова ва ичимлик суви масаласи, тадбиркорлик билан шуғулланиш учун имтиёзли кредитлар ажратиш ва маҳалла марказини қуриш бўйича қатор таклиф ва мурожаатлар ўртага ташланди.\nУчрашув якунида мазкур масалалар юзасидан Халқ депутатлари вилоят Кенгашидаги партия депутатлик гуруҳи аъзолари томонидан тегишли ташкилотларга депутатлик сўрови юборилди.\nДепутатлик гуруҳлари Депутатлар O‘zLiDePнинг обод кўчалари Yoshlar – kelajagimiz Ҳар бир оила-тадбиркор Ишчи гуруҳ


O‘zLiDeP раҳбари А.Хаитов наманганлик сайловчилар билан учрашди | O'zLiDeP\nO‘zLiDeP раҳбари А.Хаитов наманганлик сайловчилар билан учрашди\nТадбиркорлар ва ишбилармонлар ҳаркати – Ўзбекистон Либерал-демократик партиясидан Олий Мажлис Қонунчилик палатаси, халқ депутатлари вилоят, туман ва шаҳар кенгашлари депутатлигига номзодлар наманганлик сайловчилар билан учрашди.\nУйчи туманидаги “Само тикув текстил” ишлаб чиқариш корхонасида бўлиб ўтган учрашувда депутатликка номзодлар йиғилганларни ўз сайловолди дастури билан таништирди.\nУчрашув давомида O‘zLiDeP Сиёсий Кенгаши Ижроия қўмитаси раиси Актам Хаитов корхона фаолияти билан танишар экан, партия сайловолди дастурида илгари сурилган ғоялар халқимиз турмуш даражасини оширишга хизмат қилишини таъкидлади.\n“Уйчи тумани асосан қишлоқ хўжалигига ихтисослашган. Шу боис ҳудудда саноат корхоналарини кўпайтириш лозим. Бу борада 38 гектар майдонда кичик саноат зонасини ташкил этиш бўйича амалий ишлар бошланган. Партиямиз аҳолини тадбиркорлик фаолиятига фаол жалб қилиш, кичик бизнес ва хусусий тадбиркорлик соҳаси ривожи учун янада қулай шароитлар яратишда кўмакдош бўлади”, – дейди O‘zLiDeP раҳбари А.Хаитов.\nШу куни Актам Хаитов бошчилигидаги партия фаоллари Уйчи тумани “Хизиробод” тантаналар мажмуасида жам бўлган фуқаролар билан ҳам учрашди.\nМулоқотлар давомида 49-Уйчи сайлов округидан Олий Мажлис Қонунчилик палатаси депутатлигига номзод Б.Мирзамованинг ишончли вакили сўзга чиқиб, сайловчиларни номзоднинг таржимаи ҳоли ва сайловолди дастури билан таништирди.\nУчрашувда сўз олган халқ депутатлари вилоят, туман Кенгаши депутатлигига номзодлар М.Турғунова ва А.Абдуллаевлар ўзининг сайловолди дастурида белгиланган устувор вазифалар хусусида фикр билдирди.


ҲАДИС ШАРИФ БИЛИМДОНИ — Zamaxshariy.uz\nҲАДИС ШАРИФ БИЛИМДОНИ\n5 мая, 2018 admin Без рубрики\nЎзбекистон мусулмонлари идораси Хоразм вилоят вакиллиги ҳамда Ўзбекистон Ёшлар иттифоқи Хоразм вилоят Кенгаши билан ҳамкорликда жорий йилнинг 5 май куни Урганч шаҳар Имом Фахриддин ар-Розий ўрта махсус ислом билим юртида “Ҳадис шариф билимдони” Республика танловининг Хоразм вилоят босқичи бўлиб ўтди.\nМусобақа Ўзбекистон мусулмонлари идораси Хоразм вилоят вакили Х.Абдуллаев раислигида ташкил қилиниб, Имом Фахриддин ар-Розий ўрта махсус ислом билим юрти мударрислари ҳакамлигида ўтказилди. Мусобақа Қуръони карим тиловати билан бошланиб, ЎМИ вилоят вакили Х.Абдуллаев ва Хоразм вилоят Ёшлар Иттифоқи кенгаши раиси\nМ.Машариповларнинг кириш сўзлари билан очиб берилди.\nМазкур танловда билим юрти талабалари, ёш имом-хатиб, ноиб-имомлар ҳамда ҳадис илмига қизиқиши бўлган иқтидорли 14-ёшдан 30 ёшгача бўлган жами 50 нафар фуқаролар иштирок этишди. Мусобақани янада намунали тарзда ўтказиш мақсадида билим юрти талабалари томонидан саловот ва нашидалар ўқилди.\nМусобақа умумий 100 баллик тизимда қуйидаги шартлар бўйича баҳоланди:\n1. Имом Бухорий ва Имом Термизий ҳаёти ва илмий фаолиятини ёритиб бериш – 20 балл;\n2. Берилган ҳадисни шарҳлаб бериш (ҳадиси шарифни ифодали ўқиб, таржима қилиш ва ундан олинадиган фойдаларни баён қилиш) – 30 балл;\n3. Ҳадисни араб тилидаги матнини саҳобийнинг исми билан ёддан айтиб бериш – 50 балл.\nМусобақа қизиқарли ва намунали ўтказилиб, иштирокчиларда катта таъсурот қолдирди. Мусобақанинг якуний натижалари қуйидаги бўлди:\n1-ўрин: Рўзметов Муҳаммадмустафо – Имом Фахриддин ар-Розий ЎМИБЮ 4-курс талабаси;\n2-ўрин: Турғунов Нуриддин – Имом Фахриддин ар-Розий ЎМИБЮ 2-курс талабаси;\n3-ўрин: Отохонов Темурбек – Имом Фахриддин ар-Розий ЎМИБЮ 3-курс талабаси.\nШунингдек, мусобақада муносиб қатнашган – Абдували Муҳаммад Зариф ўғли (Урганч тумани) “Энг ёш ҳадиси шариф билимдони” наминацияси бўйича тақдирланди.\nЎзбекистон мусулмонлари идораси Хоразм вилоят вакиллиги томонидан Мусобақа ғолиблари ҳамда иштирокчиларига диплом, фахрий ёрлиқ ва қимматбаҳо эсдалик совғалари тақдим этилди.\nPrevious Post:КИТОБ ЯРМАРКАСИ ДАВОМ ЭТМОҚДА\nNext Post:ҚАРИЯЛАРНИНГ ДУОСИНИ ОЛАЙЛИК


- Май 27, 2019\nМаълумотларга кўра, Туркия мусулмон давлатлардан Ўзбекистонга ташриф буюрувчи сайёҳлар сони бўйича етакчига айланди.\nЎзбекистонга 2018 йили мусулмон мамлакатлардан келган сайёҳлар сони сезиларли ошган. Масалан, ўтган йили Малайзиядан 2 768 нафар, Индонезиядан 1 589 нафар сайёҳ ташриф буюрган. Қандайдир кичкина рақамларга ўхшайди бу, лекин аввалги йиллар билан таққослаганда, малайзиялик сайёҳлар сони 66 фоизга, индонезиялик туристлар сони эса 88 фоизга ўсганини кўриш мумкин.\nЎтган йили Ўзбекистонга келган сайёҳлари сони бўйича мусулмон мамлакатлар рейтингида Малайзия учинчи, Индонезия эса бешинчи бўлиб турибди. Мутлақ пешқадам эса — Туркия: 2018 йили бу мамлакатдан 41 299 нафар киши Ўзбекистонга келган (бунга, албатта, 2018 йил февралидан туркияликларга нисбатан визасиз тартиб жорий этилгани, Истанбул рейслари сони кўпайтирилгани ҳам таъсир қилган).\nКейинги ўринларда Покистон (5 568), Эрон (2 658) ва БАА (1 580) бормоқда. «Бу давлатлар фуқаролари Ўзбекистонга туризмнинг бошқа турлари билан бир қаторда зиёрат туризми йўналишида ташриф буюрмоқдалар», — дея Туризмни ривожлантириш давлат қўмитаси раиси вазифасини бажарувчи Абдулазиз Оққуловнин сўзларидан иқтибос келтирмоқда Кун интернет нашри.\nДругие материалы в этой категории: « Тошкент шаҳридаги 27 май кунидаги хатмоналар\tЎзбекистонлик қорилар Малайзиянинг учта масжидида хатми Қуръонларда иштирок этмоқда »


«Манчестер Сити» сафарда ютқазди ва 4-ўринга тушиб кетди » Ўзбекистон янгиликлари – Zamin.uz\n02-05-2016 | 08:43\nZAMIN.UZ / Спорт / 02 Май 2016 года260\nАнглия чемпионатининг 36-туридан ўрин олган "Саутгемптон" ҳамда "Манчестер Сити" клублари ўртасидаги учрашув ниҳоясига етди. Бу ҳақда "Uff.uz" хабар бермоқда.Унда 4:2 ҳисоби қайд этилиб, майдон эгаларининг ғалабаси билан якунланди."Саутгемптон" таркибида Лонг битта гол урди. Мане эса, уч марта дарвозани ишғол қилиб, хет-трик қайд этди. "Шаҳарликлар" таркибида икки голни ҳам Ихеаначо киритди.Мазкур мағлубият "Сити"ни 4-ўринга тушириб юборди. "Арсенал" ундан олдинга ўтиб кетди.\nЎқишни тавсия қиламиз Анъанами ёки сенсация? «Арсенал» мавсумни мағлубият билан бошлади\n19:58 / 09-08-2015


АҚШ Эронга қарши янги санкциялар жорий этмоқда - zarnews.uz\nАҚШ Эронга қарши ядро, ракета ва ислом республикасининг бошқа ҳарбий дастурлари учун ишлатиладиган металл ва бошқа хомашёлар етказиб беришни чекловчи янги санкциялар жорий этмоқда. Бу ҳақда 31 июль куни АҚШ давлат котиби Майк Помпео маълум қилди.\n“Бугун Давлат департаменти Эроннинг ядро, ҳарбий ёки баллистик ракеталар дастури учун қўлланиладиган 22 турдаги металлни аниқлади. Кимлар ушбу хомашёларни Эронга етказиб берса, (АҚШ) қонуннинг 1245 моддаси асосида санкцияга тушади”, дея таъкидлади Помпео.\nДавлат котибининг фикрига кўра, Эроннинг ядро, баллистик ёки ҳарбий дастури халқаро тинчлик ва хавфсизликка жиддий хавф солади.\nБундан ташқари, Эронга қурилиш маҳсулотлари етказиб бериш ҳам тақиқланди. АҚШ расмийларининг фикрига кўра, Ислом инқилоби ҳимояси корпуси (ИИҲК) мамлакатдаги қурилиш соҳасини назорат қилади.\nТеглар: АҚШ Эрон\nАҚШда коронавирус билан касалланган биринчи ит вафот этди\nАҚШ Ўзбекистонга 902 000 долларлик тиббиёт воситалари ва лаборатория жиҳозларини ҳадя қилди


Неладекс – medu.uz – Дорилар ҳақида маълумотлар ўзбек тилида\nHome Йўриқномалар Неладекс\nПрепаратнинг савдо номи: Неладекс\nТаъсир этувчи моддалар (ХПН): дексаметазон, неомицин, полимиксин В\nДори шакли: кўз суртмаси, кўз/қулоқ томчилари\nдексаметазон 1,0 мг;\nнеомицин (сульфати шаклида) 3,5 мг;\nполимиксин В сульфати 6000 ХБ;\nёрдамчи моддалар: сувсиз ланолин, хлорбутанол, сариқ юмшоқ парафин.\nёрдамчи моддалар: гидроксипропилметилцеллюлоза, бензалконий хлориди, динатрий эдетати, натрий хлориди, полисорбат 80, натрий гидроксиди ёки хлорид кислотаси, инъекция учун сув.\nКўз суртмаси: хидсиз, сарғишдан то сарғиш-оқ ранггача бўлган гомоген тиниқ суртма.\nКўз/қўлоқ томчилари: ҳидсиз оқ микродисперс суспензия.\nФармакотерапевтик гурухи: Дексаметазон микробларга қарши препаратлар билан мажмуада.\nПолимиксин В – полипептид структурали антибиотик. Таъсир механизми микроб хужайраларининг мембраналаридаги фосфолипидлари билан боғланиш ҳусусиятига боғлиқ, бу уларни деструкциясига олиб келади. Грамманфий микроорганизмларга нисбатан, шу жумладан Escherichia colii, Shigella spp., Enterobacter spp., Klebsiella spp., Hemophilus influenzae, Salmonella spp., Bordetella pertussis ларга нисбатан фаол. Pseudomonas aeruginosa га нисбатан фаоллиги юқори.\nProteus spp., Neisseria spp., облигат анаэроблар ва граммусбат бактерияларга нисбатан фаол эмас.\nКўз суртмаси конъюнктивага (қовоқларни орқа юзаси ва кўз соққасини олдинги юзаси орасидаги бўшлиқ) қўйилади.\nИнфекциянинг оғир шаклларида кўз суртмаси суткада 4-6 марта ишлатилади; касалликнинг симптомлари сусайган сари кабул қилишлар сони қисқартирилиши мумкин.\nИнфекциянинг енгил шаклларида препарат одатда суткада 3-4 марта буюрилади.\nКўз/қулоқ томчилари инфекциянинг енгил шаклларида конъюнктивага 1-2 томчидан суткада 4-6 марта томизилади. Инфекциянинг оғир шаклларида кўз томчилари хар соатда ишлатилиши мумкин; касалликнинг симптомлари сусайган сари қабул қилишлар сони қисқартирилиши мумкин.\nкўриш аъзолари томонидан: кўз ички босимини ошиши кейинчалик глаукомани ривожланишига олиб келиши мумкин; орқа субкапсуляр катарактани ҳосил бўлиши; жарохатларни битиши жараёнини секинлашиши (шох парда ёки склерани юпқалашишига олиб келадиган касалликларда, ГКС махаллий қўлланганида фиброз қавати тешилиши мумкин). Шунинг учун шох парда эпителийсини нуқсони билан кечувчи касалликларда Неладексни қўллаш тавсия этилмайди.\nНеладекс препаратини қуйидагиларда:\nHerpes simplex чақирган кератитда (дарахтсимон кератит);\nшох парда ва конъюнктивани вирусли касалликларида (шу жумладан сувчечак);\nкўзларни микобактериал инфекцияларида;\nкўзларни замбуруғли касалликларида;\nпрепаратнинг бирон бир компонентига юқори сезувчанликда қўллаш мумкин эмас.\nДориларнинг ўзаро тасири\nНеладекс препаратини бошқа дори воситалари билан ўзаро таъсири аниқланмаган.\nНеладекс препарати тизимли антибиотиклар – аминогликозидлар билан бир вақтда қўлланганида, қон зардобида неомициннинг концентрациясини назорат қилиш керак.\nНеладекс кўз/қулоқ томчилари препаратининг флакони ичидагисини қўллашдан олдин чайқатиш керак.\nХозирги вақтда Неладекс препаратининг дозасини ошириб юборилиш холлари хақида хабар қилинмаган.\nНеладекс кўз суртмаси 5,0 г дан алюмин тубада чиқарилади. 1 алюмин туба қўллаш бўйича йўриқномаси билан бирга картон қутида.\nНеладекс кўз/қулоқ томчилари 5 мл дан химоя халқаси билан таъминланган, бураладиган химоя қопқоқчаси ва тиқин-томчилагичи бўлган пластик флаконда чиқарилади. 1 флакон қўллаш бўйича йўриқномаси билан бирга картон қутида.\nНеладекс кўз суртмаси\n30° С дан юқори бўлмаган хароратда сақлансин.\nТуба очилганидан сўнг препарат бир ой давомида ишлатилсин.\nНеладекс кўз/қулоқ томчилари\n15-25° С хароратда сақлансин.


Қуролли исёнчилар “Араб коалицияси”даги Судан ҳарбий самолётини уриб туширди | IDROK.UZ\nҚуролли исёнчилар “Араб коалицияси”даги Судан ҳарбий самолётини уриб туширди\nШиа исёнчилари (хоуситлар), Саудия Арабистони бошчилигидаги “Араб коалицияси” таркибида Яманни ўққа тутаётган Судан ҳарбий самолётини уриб туширишган.\nБу ҳақда Al Mayadyn телеканали хабар бермоқда. “Пойтахт Санадан шимолда жойлашган Бани-Хашиш ҳарбий самолёт уриб туширлди”, – дейилади телеканал хабарида. Суданлик учувчи хибсга олинган.\nСаудия Арабистони ҳарбий ҳаво кучлари бошчилигида Баҳрайн, Қатар, Қувайт ва Бирлашган Араб Амирлиги иштирокидаги коалиция кучлари чоршанбага ўтар кечаси Ямандаги “Ансар Аллах” ҳаракати исёнчиларига қарши “Ғалаённи ҳал этиш” опреациясини бошлаган эди. Мазкур коалицияга Миср, Иордания, Марокко, Покистон ва Судан ҳам қўшилган.\nҲамкорликдаги қўмондонлик генерали Ахмад Асирининг таъкидлашича, операция хукуматни қонуний президент Абд Раббо Мансур Хади эгалламагунича давом этишади. Яқин орада коалиция ерда ҳам операция бошлашини маълум қилган.


Ўзбекистон Республикаси Президентининг 2018 йил 12 майдаги “Адвокатура институти самарадорлигини тубдан ошириш ва адвокатларнинг мустақиллигини кенгайтириш чора-тадбирлари тўғрисида”ги фармонида адвокатлик тузилмалари ва адвокатлар томонидан аҳолининг ижтимоий ҳимояга муҳтож қатламига бепул ихтиёрий юридик ёрдам кўрсатишни (pro bono) ривожлантириш кўзда тутилган эди. Бу 2019 йил 9 январда имзоланган “Жамиятда ҳуқуқий онг ва ҳуқуқий маданиятни юксалтириш тизимини тубдан такомиллаштириш тўғрисида”ги фармонда ҳам акс этган.\nМазкур икки ҳужжат асосида тегишли қонун лойиҳаси ишлаб чиқилган. Лойиҳа ёзда жамоатчилик эътиборига ҳавола қилинди ҳам. Бироқ мамлакатимиз ҳуқуқ тизими учун мутлақо янги нарса бўлгани сабабли қонун лойиҳаси ҳануз “пишиб етилмади”. Мутасадди идоралар, жумладан, бу ишга асосий масъуллардан бири бўлган Адвокатлар палатаси маҳаллий мутахассислар ва аҳолининг фикр-мулоҳазалари билан бирга, илғор хорижий мамлакатларнинг ютуқ ва камчиликларини ҳам ўрганмоқда.\nКуни кеча Адвокатлар палатасида ташкил қилинган семинарда Япониянинг “Uryu & Itoga” адвокатлар ҳайъати адвокати Шишидо Казуки ўз мамлакатининг бу борадаги тажрибалари ҳақида сўзлаб берди.\nЖаноб Казукидан эшитганларимизни унинг ўзбек ҳамкасбларига етказишга қарор қилдик.\nЯпонияда pro-bono тизими асосан давлат томонидан субсидия қилинади. Фуқароларга кўрсатиладиган бепул юридик ёрдам уч манба орқали молиявий таъминланади.\n1. Японияда ҳудудий ва марказий адвокатлар палаталари мавжуд бўлиб, ҳар бир адвокат иккала ташкилотга ҳам аъзо бўлишга мажбур. Аъзолик бадаллари эса бир ойга тахминан 300 АҚШ долларига тенг. Бу маблағлардан палаталар бюджети шакллантирилади ва унинг муайян қисми фуқароларга бепул ёрдам кўрсатиши учун адвокатларга гонорар сифатида тўланади.\n2. Японияда Юридик ёрдам маркази ёки халқ тилида “юридик терраса” деб номланган ярим давлат ташкилоти фаолит юритади. Ташкилот айнан фуқароларга бепул юридик ёрдам кўрсатиш бўйича ишларни ташкиллаштиришга ихтисослашган бўлиб, йиллик бюджети 46 млрд 100 млн йенага тенг. Pro-bono бўйича ишлайдиган адвокатларнинг аксарияти “юридик терраса” билан шартнома тузади. Мамлакатда 47 минг нафардан ортиқ адвокат бор, шундан 70 фоизи “юридик терраса” орқали, шартнома асосида бепул юридик ёрдам кўрсатиш билан шуғулланади.\n3. Мамлакатнинг йиллик бюджети ҳажми 1 трлн доллар бўлиб, шундан ҳуқуқий ёрдамлар кўрсатиш учун адлия тузилмаларига йилига 3 млрд доллар атрофида маблағ ажратилади. Пулларнинг бир қисми “юридик терраса”га йўналтирилади.\nPro-bono қамров доираси: юридик ҳимоя ва ҳуқуқий маслаҳат\nЯпонияда pro-bono тизими уч кўринишда татбиқ этилади:\n1. Жиноят ишларида (жиноят ишлари қўзғатилишидан олдинги ва кейинги ёрдам);\n2. Фуқаролик ишларида (Юридик ёрдам маркази орқали – ҳужжатлар тузиш, судларда қатнашиш билан таъминланади);\n3. Бепул ҳуқуқий ахборот (маслаҳат, йўл-йўриқ) бериш билан.\nБундан ташқари, ҳукумат табиий офатлардан зарар кўрган фуқароларнинг ҳам бепул юридик ёрдам олишларини кафолатлайди.\nЖиноят ишларида pro-bono\nЖиноят ишларида бепул юридик ёрдам олиш япон фуқаросининг хос ҳуқуқларидан бири бўлиб, бу Конституцияда кафолатланган.\nPro-bono жиноят ишларида гумонланувчи ва айбланувчига тақдим этилади. 2008 йилгача фақат ўта оғир жиноятларда гумон қилинаётган ёки айбланаётган фуқароларга давлат томонидан бепул адвокат тайинланган бўлса, ҳозирда бунақа чеклов йўқ.\nФуқаро бепул юридик ёрдамга муҳтожлигини билдирганидан сўнг давлат Адвокатлар палатаси ёки “юридик терраса” орқали адвокат тайинлайди. Хусусан, Палаталар pro-bono бўйича ишлаш учун адвокатларни квота асосида ажратади.\nГумонланувчи (ёки айбланувчи) билан 1 марта учрашгани учун адвокатга давлат ёки Палата томонидан тахминан 200 доллар пул тўланади. Кўп ҳолларда учрашувлар сони учтадан ошмайди (бу вақт ичида жиноят иши тугатилиб, гумон ёки айблов олиб ташланади ёхуд иш судга оширилади).\nТўғри, гонорарга устамалар ҳам қўшилиши мумкин. Масалан, гумондор билан учрашув жойи ёки айбланувчи сақланаётган ҳибсхона адвокатнинг яшаш жойи ўртасидаги масофа 25 км.гача бўлса – 40 доллар, 50 км. Ва ундан ортиқ бўлса 80 доллар устама тўланади. Шунингдек, ҳимояланувчи шахс ажнабий бўлиб, учрашувда таржимон иштирок этса, адвокат 20 фоиз устама олади.\nСудда иштирок этиши учун бепул адвокат ўртача 700 доллар гонорар олади, бу сумма судлар сонига қараб ўзгариши мумкин.\nГонорарлар миқдори стандарт бўлиб, ишнинг оғир-енгиллигига боғлиқ эмас.\n2019-09-12 20:28:22 | 1430 | 0 |\nМай 05, 2020 11:04\nЯпонлани тажрибасидан фойдаланса максадга мувофик буларди жудда чиройли тарзда ташкиллаштирилган деб хисоблайман\n2019-02-11 20:45:27 1136 0\n2019-03-27 11:57:31 1051 0\n2018-10-16 17:21:07 1181 0\n2019-01-19 18:48:52 1030 0\n2018-10-24 18:26:58 1108 0\n2019-04-06 19:21:50 1126 0